Ai‘ta! » Evit ur politikerezh yezh rannvro nevesaet ha kreñvaet (2)\nEvit ur politikerezh yezh rannvro nevesaet ha kreñvaet (2)\nD’an 11 a viz Gouere e oamp en em gavet gant Jean-Michel Le Boulanger, bezprezidant ar rannvro e-karg eus ar sevenadur ha gant Thiery Le Nedic, renerezh ar sevenadur hag ar pleustroù sevenadurel.\nAn eil emgav e oa evit ar strollad Ai’ta! goude an hini kentañ d’ar 15 a viz Mezheven (amañ). Graet hon eus kinnigoù pleustrek nevez evit sevel ur gwir politikerezh youlek fetis ha dougen an araokadennoù a zo ret evit ar yezh ! Kinniget eo bet un eil teul gant kinnigoù pleustrek (en-linenn amañ).\nLakaet eo bet ar gomz dreist-holl war ar c’hleweled met ivez àr sujedoù arall :\neskemmoù etrevroadel evit ar re yaouank,\naozañ ur c’houlzad a live rannvro mod “treizherien soñjoù” lañset e Penn-ar-Bed e 2005 met dilezet abaoe 3 bloaz,\npolitikerezh sevenadurel ar rannvro (goulennet hon eus ma vo kaset ul lizher gant Prezidant ar rannvro d’ar mirdi Pont-Aven a-benn e lakaat teiryezhek, ha ket hepken saozneg-galleg hag ivez da gêr bageal an Oriant evit lakaat endro ar brezhoneg skarzhet eno bloaz zo).\nPouezet hon eus evit ma vo savet ur poellgor evit ar c’hleweled e brezhoneg rak ezhommoù ur yezh vinorel er skinwel n’int ket memes re hag evit ur yezh broadel.\nMall bras eo kaout ur poellgor leviañ evit diviz peseurt programmoù sevel, e peseurt rummoù, an niver a euriadoù skignet ha produet, an argant postet bep bloaz ha se e framm ur c’hendivizad liesvloaziek ar palioù evit sevel ur gwir politikerezh yezh evit ar brezhoneg er c’hleweled ! Ur steuñv liesvloaziek evit ur politikerezh yezh gant ur sammad argant evit produiñ ha skigniñ abadennoù e brezhoneg hepken (ma ne vefe ket dispignet an arc’hant raktreset, ne vefe ket tu da implij an arc’hant evit abadennoù galleg…). Da lâret eo, un dra disheñvel-mik eus ar pezh zo bet ijinet betek-hen gant ar rannvro ha votet n’eus ket pell zo dre ar COM2.\nMall zo kaout ur seurt bodad get palioù sklaer evit ar yezh evit kemer divizoù a denn eus ur gwir politikerezh yezh evit ar c’hleweled ha ket hervez an heklev evit an abadennoù evel ma vez graet evit an abadennoù e galleg. Ur bodad ma vefe tolpet servijoù ar rannvro, e-touez servij ar brezhoneg dre ret, skignerion ha produerion ar c’hleweled a ra abadennoù e brezhoneg, dileuridi ar gevredigezh sivil ivez (skolioù, stummadurioù hir, sellerien…) evit ma vije respontet gant ar c’hleweled e brezhoneg da ezhommoù ar vrezhonegerien !\nAozet ‘vo bodadeg rannvroel ar brezhoneg d’ar Sadorn 15 a viz Here o tont. Stalioù ‘vo aozet war pep tachenn : deskadurezh ha bugaligoù, stummañ evit an aodourien, brezhoneg er vuhez foran (hentoù, panellerezh, treuzdougen..), an embannn, ar sevenadur (c’hoariva, arvest bev…), ar c’hleweled, an niverel…\nPal ‘vo embann war ar groaz pezh zo moian d’ober ez pleustrek war verr dermen goude an devezh-pad-mañ a-benn gounit traoù nevez nevez evit ober gant ar brezhoneg bemdez hag e pep lec’h ! Poent eo eskemm ha kregiñ da genlabourat da vat a-benn sevel ur steuñv ober resis evit politikerezh yezh ar rannvro e-kerzh an 2 vloavezh o tont.\n« Kemperle : pegsunioù nevez a-ratozh evit an SNCF hag an tiez-gar\nBrezhoneg ebet ken a benn nebeut war ar skinwel publik ? »


klask gouzout - Wikeriadur\nDiwar an daou verb klask ha gouzout.\nklask gouzout /Distagadur ?/\nStrivañ da c'houzout\n— Klask gouzout petra a raio Mona Dilaser eus he fenn-devezh. [...]... — (Yann Gerven, Brestiz o vreskenn, Al Liamm, 1986, p. 18.)\nEn em c'houlenn\n[...] ha pell amzer e oant chomet d'en em soñjal da glask gouzout petra a c'halle bezañ diwallet ken mat. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 170.)\nKlask gouzout ha\nChom a rae da sellout pizh ouzh dremm an eurier en ur glask gouzout ha dalc'het soñj o devoa an Dursleyed eus deiz e unnek vloaz. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 51.)\nKlask gouzout hag-eñ\ngalleg : se demander (fr) (si)\nAdtapet diwar « https://br.wiktionary.org/w/index.php?title=klask_gouzout&oldid=299221 »\nKemmoù diwezhañ degaset d'ar bajenn-mañ d'an 6 Mez 2020, da 13:50.


Malac'hi - Howling Pixel\nMalac'hi pe Malaki (en Hebreeg: מַלְאָכִי ; e gresianeg : Μαλαχίας)  a zo unan eus an daouzek profed "bihan" eus an Tanac'h. Talvezout a ra e anv kement a "ma c'hannad". Diouzh danvez e skrid (Levr Malac'hi) e c'heller tennañ e vevas en ur mare tost da hini Hagai ha Zec'haria, un tamm diwezhatoc'h moarvat, en amzer Nehemia hag Ezra, war-dro ar bloaz 430 kent JK rak adsavet e oa an Templ.\n↑ Troidigezh Gwilh ar C'hoad, 1897, p 826\n↑ kavet e vez e saozneg ar stummoù Malachi, Malachias pe Malache\n↑ Troidigezh An Tour-Tan, Levrenn 3, 1983, p 263\nKemeneven Chapel Itron Varia Kergoad, gwerenn-livet, Malac'hi war an tu dehoù\nPorched ar Baradoz (galizeg : Pórtico do Paraíso) eo anv ar strollad kizelladurioù hag a ro digor da iliz-veur Ourense dre ar porched pennañ.\nEn hanterenn gentañ an XIIIvet kantved e voe savet, da vare an eskob Lourenzo (1218-1248) hag a echuas oberennoù an iliz-veur ; bezet pe vezet, goude 1230 e voe echuet Porched ar Baradoz. Heverk eo al liesliverezh en deus miret abaoe an orin ; n'eus liv ebet ouzh an eildor avat.\nDen ne oar piv e voe aozer pe aozerien ar Pórtico. Gouez d'an istorour ha henoniour galizat Ángel del Castillo López (1886-1961) e voe savet gant ur mestr-kizeller anvet Juan Evangelista :\nTras la fachada principal... existe el llamado Pórtico del Paraíso, de principios del siglo XIII, es obra, al parecer, del maestro Juan Evangelista, (según inscripción de cierta figura de un ángel, encontrado hace unos años)."A-drek an tal pennañ... emañ ar pezh a anver Pórtico del Paraíso, eus deroù an XIIIvet kantved, hag a zo un oberenn digant ar mestr Juan Evangelista war a hañval (hervez un enskrivadur war delwenn un ael, bet kavet daou vloaz zo). – Ángel del Castillo López : « Inventario de la riqueza monumental y artística de Galicia »\nE gwirionez, emañ an enskrivadur-se – Juan Evangelista fecit "Juan Evangelista er greas" – war un ael trompilher hag a zo hiziv e Mirdi an iliz-veur, ha distag-krenn eo diouzh Porched ar Baradoz, evel m'en diskouez arbennigourien evel Serafín Moralejo, Ramón Yzquierdo Perrín, Xosé Carlos Valle Pérez hag Eduardo Carrero Santamaría : hervezo, n'eus diazez solius ebet da zebarzhadur Ángel del Castillo López.\nHervez an istorourez Natalia Conde Cid e vije bet daou strollad kizellerien o sevel an timpan (an ichou etre ar bolzioù gwareg hag ar c'holonennoù).\nBetek 1230 e vije bet ur strollad kentañ o voulc'hañ al labour dre skultañ ar rann izelañ : ar sichennoù, ar c'holonennoù, ar profeded hag an ebestel. Pevar den a vije bet, diouzh neuz plegoù ar saeoù hag al lusk a verzer a zelwenn da zelwenn : da gentañ ar profeded Hosea ha Malac'hi ha tri abostol dianav ; un eil kizeller a savas Yehezkel, Havakouk, Yona, Yeshaia, koulz ha delwennoù an ebestel Yann hag Andrev ; digant un trede e voe ar profeded Daniel ha Yirmia hag an ebestel Jakez ha Mazhev ; ur pevare a gizellas ur profed dianav hag an ebestel Pêr ha Paol.Kenali eo ar braz eus an arbennigourien evit lavarout e teue ar gizellerien-se eus labourva ar mestr Mateo, aozer Pórtico de la Gloria iliz-veur Santiago de Compostela, pe e voent levezonet-bras gant e labour. Gwir eo ez eo heñvel lec'h an ebestel hag ar brofeded en Ourense ouzh hini Compostela, ha damheñvel eo an teknikoù bet implijet koulz en delwennoù-kolonennoù hag er gwaregoù bihan. Gotek eo doare an daou borched, hogen romanekoc'h eget hini Pórtico de la Gloria eo doare Porched ar Baradoz, petra bennak ma 'z eo oberenn Ourense nevesoc'h eget hini Compostela.\nLod arbennegourien all a wel en Ourense levezon labourvaoù Amiens ha Pariz, a dizhas Galiza a-c'houde bout labouret war iliz-veur Burgos.


Noomi Rapace - Wikipedia\nNoomi Rapace er Paris Fashion Week , 2019\n28 a viz Kerzu 1979\nBlog Noomi Rapace\nNoomi Rapace (ganet Norén d'an 28 a viz Kerzu 1979 e Hudiksvall) a zo un aktorez svedat. Dimezet eo bet d'an aktor svedat Ola Rapace. He c'hoar, Særún Norén hec'h anv, a zo luc'hskeudennerez. Noomi Rapace he deus gounezet priz an aktorez wellañ evit he ferzh evel Lisbeth Salander en tri film "Millennium", hag anvet eo bet ivez gant an tri film-se evit priz Filmoù Europa.\nNina Norén, un aktorez svedat eo he mamm, ha Rogelio Durán, ur c'haner flamneco a orin eus Badajoz eo he zad. Hervezi ne welas ket kalz he zad a-raok ma varvfe e 2007. Pa oa Noomi Rapace 5 bloaz e kuitaas Sveden da vont da Flúðir, Island, gant he mamm hag he zad-kaer.\nPa oa 7 vloaz Noomi Rapace e c'hoarias er film digomz Í skugga hrafnsins gant Hrafn Gunnlaugsson. A-drugarez d'ar film-se eo e fellas dezhi dont da vezañ aktorez. Pa oa 15 vloaz e kuitaas ti he zud da vont da zeskiñ ar vicher aktorez e Stockholm.  E 1996 e d'hoarias perzh Lucinda Gonzales er stirad Tre kronor. Etre 1998 ha 1999 e studias e Skara Skolscen. E 2000-2001 e labouras e Theater Plaza, en Orionteatern e 2001, e Teater Galeasen e 2002, hag e Stockholms stadsteater e 2003. Meulet eo bet he labour aktorez er film danat Daisy Diamond (2007), evit he roll a Leena en Beyond (2010), Anna en The Monitor (2011), Madame Simza Heron en Sherlock Holmes: A Game of Shadows (2011), an doktorezh Elizabeth Shaw en Prometheus (2012), Beatrice en Dead Man Down (2013), Raisa Demidova en Child 44 (2015), kement hag evit ar seizh roll penn en What Happened to Monday (2017).\n1 Buhez personel\n2 Filmoù ma c'hoari enno (un dibab)\n3 Notennoù ha daveennoù\nNoomi Rapace e 2017\nRapace a zo bet dimezet gant an aktour svedat Ola Norell (ganet Pär Ola Norell) e 2001. Evit dimeziñ ar c'houblad en devoa choazet al lesanv Rapace, peogwir e sone "mat." Bet o deus bet ur mab, Lev, ganet e 2003. E miz Gwengolo 2010, e oa kroget an dizimeziñ, ar pezh a voe echuet e 2011.\nFilmoù ma c'hoari enno (un dibab)Aozañ\nÍ skugga hrafnsins, 1988\nMän som hatar kvinnor (Millennium 1), 2009\nFlickan som lekte med elden (Millennium 2), 2009\nLuftslottet som sprängdes (Millennium 3), 2009\n↑ 1,0 ha1,1 http://www.thestar.com/entertainment/movies/article/785464--rising-star-became-the-girl-with-the-dragon-tattoo?bn=1 Rising star became the girl with the dragon tattoo, www.thestar.com, Peter Howell\n↑ Atersadenn en Telegraph Daily, 18 a viz C'hwevrer 2010\nIONCINEMA.com Atersadenn Noomi Rapace diwar-benn Män som hatar kvinnor\nNoomi Rapace war IMDb\nAdtapet diwar « https://br.wikipedia.org/w/index.php?title=Noomi_Rapace&oldid=1897927 »\nDernière modification le 15 Meu 2021, à 14:43\nKemmoù diwezhañ degaset d'ar bajenn-mañ d'an 15 Meu 2021, da 14:43.


Méthodologie/Hentennouriezh – OpenStreetMap e brezhoneg\n27 janeiro 2018 por Christian Rogel·0 comentários\n1 Petra a zo da vezañ brezhonekaet ?\nErbedet eo kregiñ gant lec’hanvioù a vez kavet e Breizh, met n’eo ket difennet mont pelloc’h, un nebeud anzho a zo hengounel o furmoù (da sk. : Turgn evit Tours e Bro-Douren, Bourdel evit Bordeaux, Chartrez evit Chartres, Evrog evit York pe er yezh lec’hel, azazaet ar skritur ma vez ret).\nA-wezhoù e vez simpl a-walc’h kas ar furm ofisiel d’ar furm reizh (Carfantin e Bro-Zol —> Kerfeunteun), met gwezh an amzer, pe n’eo ket posubl divinout, pe eo koachet an diskoulm en ul levr diaes da gaout.\nUr reolenn hollek a zo : mont da glask an doare lec’hel ha n’eo ket an doare ofisiel bep tu. Hervez hengoun al lennegezh vrezhonek, ret eo skrivañ name:br = Strasburg ha n’eo ket Strasbourg (doare ofisiel), na Strässburg (doare alemaneg uhel) na Ströburi (doare elzasek), hag e vo lakaet name:br = Rijsel (izelvroeg) evit Lille, an daou o talvezout evit L’Île = An Enezenn).\nP’eo ret lakaat an anvioù alamaneg en Elzaz-Loren, an anvioù okitanek en okitanva, anvioù euskareg en euskaregva, anvioù arpitanek en arpitanegva, anvioù korseg e Korsika, anvioù katalanek e Norzh-Katalonia, ne chomo da azazaat (pe get) nemet lec’hanvioù kavet en oilva (domani ar yezh oil), hanter ar c’hwec’hkogn dre vras.\nAr vammenn gentañ eo roll anvioù kumunioù hag an diazoù roadennoù embannet gant Ofis publik ar brezhoneg (KerOfis ha TermOfis). Kalz a batromoù a c’hell bezañ tennet diouto. Da skouer e kaver enni ar furmoù Kasteller ha Kastellan a zo mat evit treiñ Châtel(l)ier ha Châtillon a zo stank er gallegva. Memestra gant Montreuil ou Montoir(e) a ya da vezañ Mousterel (ha Moûtier a ya da vMouster ken aes ha tra).\nEvit ar peurrest (komprenit an darn-vuiañ), ret eo bezañ barrek kenañ war al lec’hanvadurezh ha lenn kalz a oberennoù arbennig (sellit al levrlennadur a-is).\nDarn lec’hanvioù ar gallegva a zeu eus ar galianeg latinaet kemmet o furmoù war-lerc’h ha posubl eo adkavout ar furm brezhoneg tost d’ar galianeg hag dezastum un emdroadur gwirheñvel-tre a-blom gant sonadoniezh ar brezhoneg.\nKoulskoude ez eus un nebeud a anvioù ha ne vo ket diaes ober ganto : ur furm gallek simpl a zo ganto. Kas Villeneuve da vezañ Ar Gernevez pe Les Clos da vezañ Ar C’hlozioù a zo simpl awalc’h. Fort ha Rochefort a yelo da Roc’h p’emaint war un uhelenn kludet d’an aliesañ.\n3 Reolennoù boas evit treuskrivañ al lec’hanvioù\nAr reolenn bennañ : doujañ dre vras d’ar reizhskrivadur peurunvan : Kerisbian —> Kerisbihan, Penhoat —> Penc’hoad, Pors Coz —> Ar Porzh kozh\nMiret e vez rannoù al lec’hanv asamblez d’an aliesañ, nemet ma vez kavet un anv-gwan d’an eil rann : Pengili, Kerwern, met (Coatsec’h)\nStaget e vez ar ger Ker gant an hini ar war e lerc’h ma’z int dispartiet : Ker guen > Kerwenn, Kerargaouyat > Kerargaouiad, met Meilh ar C’hoad (a c’hell bezañ troidigezh Moulin du Bois)\nMiret e vez ar gerioù-mell brezhonek kozh i pe beurvuiañ anezho (Kéridreuff > Keridreu)\nAdlakaat ar ger-mell pa santer eo bet lammet : Coat > Ar C’hoad ha Jardin d’Ahaut > Al Liorzh Uhelañ\n4 Ar penrannoù indez-europek pe geltiek hag o emdroadurioù\nDarn al lec’hanvioù o deus miret anv un den enno, darn reoù all hini un dra douaroniel pe gounezel, darn hini un elfenn relijiel hag all. Chom a ra anvioù ne c’heller ket kavout o orinoù pe ar furm lec’hel, met eo posubl eilañ ar furm ofisiel pe brezhonekaat anezho.\nEvel m’en deus bet displeget a-feson gant al lec’hanvadurourien, al lec’hanvioù a vez kavet e Bro-C’hall o deus penrannoù raokkeltiek, keltiek (galianeg) ha latin.\nun nebeud skouerioù : Bazouges > Basilica (latin), Beuvron, Brévenne, Bièvre < Bebr (galianeg evit avank), Bre(u)il < Brogilo (galianeg), Chailly, Chalais, Seille, Cheillé < Kal (rakkeltieg ?), Chambord, Chambourg < Cambo-ritu (galianeg evit Kammroud(our), Namps, Nan, Nans < Nant (galianeg pe rakkeltieg evit traonienn), Auroux, Loroux, Orouer, Ozoir < Oratorium (latin), Teil, Theil < Tliium (latin evit tilh).\n5 Al lostgerioù galianek pe latin\nE Breizh koulz hag en oilva e vez kavet stank lec’hanvioù ul lostger evel -ac, -ai, -aie, -ay, -aye, -é, -ey, -i, -iac, -y ganto. Un darn a zever eus al lostger latin evit merkañ ar berc’henniezh. *Saiacus a veze e kerzh Saius, deuet da vezañ Cé (Ponts-de), tost da Añje.\nDre vras eo posubl azazaat an anvioù-tud gant al lostger brezhonek -(i)eg. Sellit ouzh Rovelieg (OPAB) evit Romillé ha Romilly ha Marzhinieg a c’hell bezañ lakaet evit Martignac, Martigné pe Martigny.\nUn hent all a zo evit al lec’hanvioù a denn d’un anv personel kozh : ober gant Ker + anv : Juigné (a zeu eus Juvenius) a c’hell bezañ troet gant Keryaouank en ur heuliañ talvoudegezh an anv latin. Memestra gant La Simonetière —> Kersimonig.\nDarn all al lostgerioù meneget a-us a zo evit traezhennoù a-stroll (lostgerioù kreskiñ oc’h anv skiantel) hag e oa –etum e latin. Kavet e vet stank evit ar plant hag goloioù an douaroù : Boulaie = Bezvoed, Teillay = Tilhieg, Pérouse, Pér(r)ier = Ar Vaeneg.\nDaveoù evit lec’hanvadurezh e Bro-C’hall\nVincent (Auguste), Toponymie de la France, Bruxelles, 1937\nDauzat (Albert), Rostaing (Charles), Dictionnaire étymologique des noms de lieux en France, Paris, 1963-1978\nMartin (Lenaig), Toponymie, microtoponymie : discours des gens en lien avec les noms de lieux, étude de la fluctuation de la frontière linguistique et du Pays d’à -bas…entre Basse et Haute Bretagne, DEA, Université de Rennes, 1997.\n12 agosto 2017 por Christian Rogel·0 comentários\nUr gudenn hentoù da ziluziañ\nPa vez kaoz eus un hent e c’heller soñjal, pe d’ur wenodenn, pe un hent-karr, pe un hent evit mont d’un ti, pe ur straed bihan, terduet pe get. Pa seller war-zu an oabl noz e weler alies pe Hent Sant-Jakez, pe an Hent Gwenn, pa n’eo ket Bali Sant-Per pe ar Vali Wenn e vefe. Liessteriek eo ar gêr hent, koulz hag ar ger voie e galleg, ar ger way e saozneg hag ar ger weg e alamaneg. Memestra gant chemin, path, camino, pfad, etc.\nPa seller spis ouzh ar c’hadastr e merzer ez eus daou seurt anvadurioù evit an hentoù terduet, ar re anvet « voie communale n° n … » disanv pe merket « V. C. n° n dite de x » hag reoù all anvet « chemin communal (dit de x) n° n » (ne vezont ket terduet bewech). Anvioù rumm berraet : V. C. ha C. R.\nUr reolenn anvadur evit brezhonekadur ar c’harrhentoù war OpenStreetMap e c’heller sevel diouti : ar re gentañ a dlefe bezañ anvet « name = Route de x » hag ar re diwezhañ a c’hell bezañ anvet « name = Chemin de x » / name:br = Hent x ». Posubl eo silañ anvioù nann-ofisiel dastumet war an dachenn (meneget gant « source:name = survey »).\nGwezhall e veze sklaer an diforc’h etre hentoù ordinal hep gwiskad du hag an hentoù gwisket ledan a skoe war-zu ar gerioù bras, an hentoù bras a veze graet anezho, an hent-bras en unander, met e maezioù Breizh eo bet terduet darn-vuiañ an hentoù evit ar c’hirri hiziv ken e tleer adsevel skeul kempoell anvadurioù rumm ar c’harrhentoù evit OpenStreetMap brezhonekaet :\nHentoù bihan hep gwiskad a c’hell bezañ anvet « Hent… » pe « Hent-karr …» pe « Hent tiekaat … » (an daou diwezhañ evit ar « chemins d’exploitation »). So. Notenn highway = service/driveway, unclassified, track\nHentoù bihan (ar re-mañ gwisket d’an aliesañ hiziv) a ya d’ar c’hêriadennoù a c’hell bezañ anvet « Hent … » highway = unclassified\nHentoù a ya d’ar c’humunioù all pe d’ur c’harter war ar maezh (meur a gêriadenn) a c’hell bezañ anvet « Hent-bras … » highway = unclassified, tertiary\nHentoù a ya eus ur gêr vras d’unan all a c’hell bezañ anvet « Hent-meur » (« hentoù-bras » e oant gwezhall) highway = secondary, primary\nD’al live uheloc’h e vez kavet an hentoù tizh (« Hent tizh ») hag ar gourhentoù (« Gourhent ») highway = trunk, highway = motorway\nN’eo ket difennet uhelaat statud ur « Chemin de x » bennak da hini un « Hent-bras x » ma kav d’ar c’hengartenner ez eus ezhomm hen ober evit un hent a ya eus ar vourc’h d’ur gêriadenn vras, da skouer (harz ebet, nemet bezañ kempoell, pa n’eus reolennoù ofisiel ebet evit brezhonekadur ar gartenn. So. https://www.openstreetmap.bzh/2017/06/27/brezhoneg-e-maez-al-lezenn-neus-harzh-ebet-evit-brezhonekan-ar-gartenn-openstreetmap/).\nNotenn : Un diforc’h e tleer ober etre karrhent hag hent-karr en despet d’ar pezh a vez kavet e-barzh Geriadur An Here : an hini kentañ a dle bezañ implijet evit termenañ an hentoù ma c’hell ar c’hirri-tan a vremañ ruilhañ warno hag an eil a dle bezañ miret evit envel hentoù amberzet evit ar c’harbedoù gounezerezh. Kinnig a ran Ofis publik ar brezhoneg ma vo troet chemin d’exploitation gant hent tiekaat, ar pezh a seblant un dispart mat.\nUrzhaz anvadurioù rumm an hentoù hag al leurioù\nAnvadurioù rumm an hentoù (Highway)\nRoute (à grande circulation)\nPlasenn (Leurger a-wezhoù)\nAnvadurioù rumm an hentoù a zo dibaot (Highway)\nCarn (> br. Karr-hent)\nRue Traversière (anvadur klok)\nLes Hauts (de) x\nKrec’henn, Kra(v) e Bro-Dreger\nEstrévet (Merwent Kerne)\nAnvadurioù rumm al leurioù (Amenity, Highway pe Landuse)\nChristian Rogel – OpenStreetMap e brezhoneg\nGwirioù eilañ diwar lañvaz Creative Commons By-SA\nBrezhoneg e-maez al lezenn : n’eus harzh ebet evit brezhonekañ ar gartenn OpenStreetMap\n27 junho 2017 por Christian Rogel·0 comentários\nOber e fungoroller\nN’eo ket aes lakaat da genel doare brezhonek ar gartenn OSM, pa’z eo heñvel ouzh ober e fungoroller etre div bennaenn :\neiladiñ al lec’hanvioù evel m’emaint kavet goude o emdroioù diwezhañ, met un dibab a chom d’ober etre eiladur rik pe azazadur da reolennoù furmel ar brezhoneg\nsilañ un doare a c’hell bezañ deveret eus gwehaenad galianek (pe eus ur stad neveshañ), met ur vartezeadenn e vo memestra\nKoulskoude e c’heller kavout un dra all d’ober : treiñ e brezhoneg, pe eus ar galleg, pe eus ar galoeg, pe eus ar galleg kozh liammet gant ar gounidigezh.\nTidek, emit-hu ?\nN’en deus ket kinniget Ofis publik ar brezhonek treiñ « L’Avantage », met e kaver « Beler » evit « Bel-Air » war e lec’hienn. Lod a ginnig « Kerloez » evit « Carloise » ha « Mezven » evit « Mayenne ». « Le Routoir » a c’hell mont da vezañ « An Aoglenn », hag al lec’hanv galoek « Le Houssa » (« La Houssaye ») a ya da g« Kelenneg » hep termal.\nTud a c’hellfe kavout, pe didek (diwar peseurt abeg ?), pe « impalaeriezhel » (dispakañ forzh merkerien vrezhonek war ar Bed evit c’hwezañ an traou).\nHarzh ebet termenet gant ul lezenn vennak\nAotreet ober ober evel-se peogwir eo ar brezhoneg e-maez al lezenn c’hall (dilezennet, evit gwir), ken n’eus ket tu leuniañ al alc’houez « name:br » gant lec’hanvioù ur furm brezhonek warno pe gant an hentanvioù brezhonek ofisiel e kumunioù zo nemetken.\nE Genver 2012, anvioù ar 1 500 kumun vreizhat a oe silet e-barzh diaz OSM ha anvioù kumuniezhoù kumunioù war o lerc’h, anvioù kêrioù ha broioù, anavezet a gozh peurvuiañ, a zo bet lakaet ivez, koulz anvioù ar Stadoù hag ar broadoù distad.\nEn em harpañ war an teknologiezh\nDivent eo embregadenn silañ anvioù brezhonek pa seller ouzo niver gwan ar vrezhonegerien, met skoazellet e vo gant daou dra a-bouez :\nAn urzhiaterezh hag an eostiñ e-biou diazoù rodennoù frank, re an Ofis da gentañ, ken e vo posubl silañ kalz a anvioù er mod emgefreek, o vezañ m’eo lod anezho heñvel a-walc’h e meur a lec’h (« Rue des Ajoncs »)\nRummad nevez ar vrezhonegerien, kennasket evel m’emañ, a vo plijet gant kartennoù brezhonek tous\nSkiant ar gerdarzh evel an aspled pennañ\nDaou aspled : derc’hel kont eus kinnigoù ha studiadennoù Ofis publik ar brezhoneg ha tikedenniiñ gant « source:name:br ». Ur c’hefrIdi ofisiel evit sevel lec’hanvioù reoladet a zo bet fiziet d’an Ofis gant Rannvro Vreizh.\nPosubl eo tennañ frouezh eus labourioù niverus graet gant kalz a gerdarzhourien en eur chom aketus-kenañ.\nUr gartenn vrezhonek ma vije 100% furmoù brezhonek warni ne c’hell bezañ tizhet, a-dra-sur, met e Breizh eo posubl leuniañ 80% anezho, pa n’eus ket ret kaout unan evit pep « name:br » memestra.


Degemer al lec’hienn > C’hoariva > Keloù > Ar skolajidi war al leurenn\nEizh strollad deus ar 6vet betek an 3de klas o deus c’hoariet pezhioù-c’hoari o doa labouret a-hed ar bloavezh skol. Pep pezh a bade etre 15 ha 25mn.\nTro hon eus bet da welout taolennoù brav, traoù disheñvel, dic’hortoz a-wechoù.\nAn evezhiadennoù dre lizher kaset goude an devezh d’ar strolladoù a chom ar memes re hag ar bloavezhioù tremenet : liveoù mouezh re izel, an distagadur hag ar pouez-mouezh, emzalc’hioù zo war al leurenn…\nEvel boaz ivez hon eus merzet ar skolajidi o doa pleustret gant tud stummet war ar c’hoariva pe gant kelennerien o doa diazezoù war ar c’hoariva.\nPadal e oar ar bodad priziañ n’eo ket aes dezho c’hoari war ul leurenn vras ha dirak tud dianavezet ganto.\nGwelout abadenn France 3 - An Taol Lagad d’an 9/06/2016


Referendom war dizalc'hiezh Bro-Skos (2014) - Wikipedia\nReferendom war dizalc'hiezh Bro-Skos (2014)\nUr Referendom war dizalc'hiezh Bro-Skos zo bet aozet d'an 18 a viz Gwengolo 2014. Goulennet e oa bet « Should Scotland be an independent country? » ("daoust hag ur vro dizalc’h e rank Skos bezañ ?"). Da lavaret eo daoust ha distag diouzh ar Rouantelezh-Unanet e ranke bezañ.\nAlex Salmond ha Nicola Sturgeon, o kabaliñ evit an dizalc'hiezh\nGallout a rae 4,2 milion a dud tapet 16 vloaz gante kemer perzh er votadeg. Diwar ar 3 623 344 a dud o doa votet (84,59 % eus an dilennerien) e oa bet 44,7 % o votiñ ya ha 55,3 % o votiñ nann.\nA-du gant an dizalc'hiezhAozañ\nEr renk kentañ e-touez an dud a oa o kabaliñ a-du gant an dizalc'hiezh e oa Kentañ Ministr Bro-Skos, Alex Salmond. E zilez en deus roet goude ar referendom\nA-enep an dizalc'hiezhAozañ\nAr re a oa a-enep an dizalc'hiezh a oa o kabaliñ gant ar ger-stur "Better Together" ("Gwelloc'h A-gevret"). Evito e ranke Bro-Skos chom e-barzh ar Rouantelezh Unanet.\nE-touez ar pennoù bras a voe gwelet o kabaliñ a-enep an dizalc'hiezh e c'haller menegiñ Kentañ Ministr ar Rouantelezh Unanet, David Cameron, ar bes-kentañ ministr Nick Clegg ha penn an tu-enep, Ed Miliband, hag a oa holl o c'houlenn ma chomfe Bro-Skos e-barzh ar Rouantelezh Unanet. Gordon Brown, ur Skosad hag a oa bet kentañ ministr a-raok David Cameron, a gemeras perzh er c'habalerezh a-enep an dizalc'hiezh ivez.\nVideo a-du gant ar "ya" er referendom (en)\nAdtapet diwar « https://br.wikipedia.org/w/index.php?title=Referendom_war_dizalc%27hiezh_Bro-Skos_(2014)&oldid=1593642 »\nDernière modification le 30 Gwe 2014, à 10:41\nKemmoù diwezhañ degaset d'ar bajenn-mañ d'an 30 Gwe 2014, da 10:41.


Ar C'hwezigelloù - Keit Vimp Bev\nAn dekvet viAr wastell avaloù\nAccueilBoutiqueLivresBihan-Bihan (fr)Ar C’hwezigelloù\nAccueil / Livres / Livres 0-5 ans / Ar C’hwezigelloù\nUGS : 978-2-86824-280-8 Catégories : Bihan-Bihan (fr), Livres 0-5 ans Product ID: 1065\nAr skrivagner – Yann-Fañch JACQ en deus skrivet 10 levr evit an dud deuet hag un 20 bennak evit ar re yaouank, ha gounezet gantañ meur a wech ar Priz ar Yaouankiz. Kelenner war ar brezhoneg eo e skolaj Diwan ar Releg hag el lise Diwan Karaez. Skri- vañ a ra reoliek evit ar sizhuniek Ya! hag a gustum kenurzhiañ ouzhpenn. http://yabzh.com/\nAn dresourez – Ganet eo Géraldine Hary e Naoned e 1977. Kresket he deus Liger-Atlantel. Labouret he deus er skolioù hag evit un oaled evit ar vugale e Liger-Atlantel. A-bouezh eo bet al labour-se eviti. Rannet he deus he c’harantez evit an tresañ hag al levrioù gant ar vugale.\nGoude-se eo erruet e Brest. E-pad he ehan kerentel evit eil bugel ar familh he deus Géraldine adkroget gant al livadur. Lennegez, skrivadur, tresadennoù, bugale… Ur raktres a oa o tont er-maez !\n2017 – Rummad Bihan-Bihan – 20 x 20 cm – 24 p.\nSoyez le premier à laisser votre avis sur “Ar C’hwezigelloù” Annuler la réponse


Emirelezh Treuzjordania - Wikipedia\nImārat Charq al-Ourdoun\nRouantelezh-Unanet Rouantelezh Hedjaz\nBanniel 1928-1939 Banniel goude 1939\nAn tiriad meret dre leuriad an R-U evit Palestina\nEmir Abdallah I\nKêr-benn عمّان Ammān\n• Kuzuliadeg Kaero Miz Meurzh 1921\n• Kurunadur 11 a viz Ebrel 1921\n• Dizalc'hiezh velestradurel 25 a viz Ebrel 1923\nR-U/Emirelezh 20 a viz C'hwevrer 1946\n• Rouantelezh 22 a viz Meurzh 1946\n• Dizalc'hiezh werc'hek 25 a viz Mae 1946\nHiziv e Jordania\nEmirelezh Treuzjordania (arabeg : إمارة شرق الأردن – Imārat Charq al-Ourdoun, "Emirelezh Reter ar stêr Jordan") a reer eus ur Stad a voe krouet e 1921 da heul Emsavadeg Veur an Arabed (1916-1918), ha gwarezet gant ar Rouantelezh-Unanet.\nA-c'houde Kuzuliadeg Kaero, a voe dalc'het e miz Meurzh 1921, e voe fiziet Treuzjordania e tiernac'h an Hachemited : Abdallah, anezhañ trede mab cherif Mekka Hussein ben Ali, a voe anvet da emir Treuzjordania dindan evezh ur c'hannad eus ar Rouantelezh-Unanet.\nDa vare an Impalaeriezh otoman e oa an darn vrasañ eus Treuzjordania e vilayet (proviñs) Siria ; a-viskoazh e oa pobl Treuzjordania an Norzh desachet gant Siria, pa oa hini ar Su tost da Arabia, ma oa rouantelezh hachemit an Hedjaz. E-kerzh ar Brezel-bed kentañ e c'hoavezas Emsavadeg Veur an Arabed a-enep an Impalaeriezh otoman, hag e Treuzjordania pergen e voe emgannoù. Gant harp an ofiser kembreat Lawrence Arabia e c'hallas cherif Mekka kas an emsavadeg da bennvat, ar pezh a vuanaas diskar an Impalaeriezh otoman.\nPa voe echu gant ar Brezel-bed kentañ, ha da heul an emglevioù kuzh Sykes-Picot (1916), e voe dasparzhet trevadennoù an Alamaned hag an tiriadoù otoman d'ar Gevredidi gant Kevredigezh ar Broadoù.\nBro-C'hall a voe mestrez war Liban ha Siria.\nAr Rouantelezh-Unanet a voe mestrez war Mezopotamia ha Palestina.\nD'ar 7 a viz Meurzh 1920 e Damask e voe krouet Rouantelezh Arab Siria (hachemit) gant Kuzul Vroadel Siria ; Treuzjordania an Norzh a oa un darn vras eus ar rouantelezh nevez, tra ma oa Su ar vro en Hedjaz.\nDiskaret e voe rouantelezh kentañ Siria gant ar C'hallaoued goude o zrec'h en Emgann Maisaloun, nepell diouzh Damask, d'an 23 a viz Ebrel 1920 : ne voe Stad ebet ken e Norzh Treuzjordania betek ma teuas cherif Mekka dre ar Su gant ul luadig a 300 den da gemer Ma'an, ur gêr e Su an tiriad (sellit ouzh ar gartenn), d'an 20 a viz Du 1920 ; e miz Meurzh 1921 e voe an darn vrasañ eus Treuzjordania dindan beli ar cherif Abdallah.\nEr miz-se end-eeun e voe dalc'het Kuzuliadeg Kaero, ma voe divizet envel breur ar cherif, Faisal ben Hussin, da roue Iraq hag ar cherif e-unan da emir Treuzjordania ; div Stad a voe krouet neuze, ha Treuzjordania ne vije ket endalc'het gant ar Stad yuzev a oa war-nes bezañ krouet ivez war glann gornôgel ar stêr Jordan.\nD'an 11 a viz Ebrel 1921 e stalias an emir Abdallah ben Hussein e c'houarnamant en Emirelezh Treuzjordania, dindan evezh ar Rouantelezh-Unanet.\nD'ar 15 a viz Mae 1923 ez anzavas an R-U e oa Emirelezh Treuzjordania ur Stad renet gant an emir Abdallah ben Hussein ; fuloret e voe ar sionourien abalamour ma oa disrannet Treuzjordania diouzh Palestina, ar pezh a grenne war ar Stad yuzev a vennent sevel er Reter Nesañ.\nD'an 23 a viz Mae 1923 e voe distaget an Emirelezh diouzh ar Rouantelezh-Unanet, ha d'ar 25 a viz Mae diouzh Palestina.\nE 1925 e voe lakaet proviñsoù Ma'an hag Aqaba, a oa e rouantelezh Hedjaz betek neuze, en Emirelezh gant an emir Abdallah, ar pezh a grouas un digor strategek war ar Mor Ruz dre borzh Aqaba.\nE 1928 e voe sinet ur feur-emglev etre an R-U hag an Emirelezh : dizalc'h e oa ar Stad arab, met ar Rouantelezh-Unanet a vire soudarded war an tiriad evit skoazellañ an Emirelezh da stourm ouzh aloubadegoù pobladoù eus Norzh Arabia Saoudat a-vremañ er Su d'an tiriad ; an R-U ivez a rae war-dro an aferioù estren ha war-dro ul lodenn eus kellidsteuñv ar Stad. Ken abred ha miz Ebrel 1928 e voe embannnet ur vonreizh hag ur Parlamant a 21 ezel a voe dilennet e miz C'hwevrer 1929.\nD'an 22 a viz Meurzh 1946 e voe sinet ur feur-emglev gant ar Rouantelezh-Unanet hag Emirelezh Treuzjordania, a roas he dizalc'hiezh da Dreuzjordania ; daou viz diwezhatoc'h, d'ar 25 a viz Mae 1946, e voe lakaet an emir Abdallah ben Hussein da roue gant Parlamant an Emirelezh, a gemmas hec'h anv e Rouantelezh Hachemit Jordania.\n↑ Emglevioù Sykes-Picot (fr)\n↑ The Making of Transjordan (en)\nAdtapet diwar « https://br.wikipedia.org/w/index.php?title=Emirelezh_Treuzjordania&oldid=1978008 »


Maria PRAT : Eur barr gleskered\nSujet: Maria PRAT : Eur barr gleskered Mer 12 Juin 2013 - 14:18\nen yez treger bev. Tampi 'wid ar re o ziwskouarn re sensibl\nEUR BARR GLESKERED\nKredet ahanon pe na gredet ked,\nAn istor a zo gwir bepred.\nYa, biken ne ankouain ar bevar warn-ugent a viz goueren. E oan war vord ma gwele o tibikouzi ma daoulagad da zeiz eur deuz ar beure, pa glevis eun amezeg o huchal warnon (ha war an dud all):\n—"Deut! deut! da weled ar parachutisted!"\nPa digore an dud o dor, e felle deze kouezan war o fenn-a-drenv. Goloed ar ru gand eur milion a donseged pe gleskered, toud memez ment. Ne oa ked breudeur vihan na c'hoarezed braz, ne oant ked brasoh evid eur wenanenn. Setu pellgomzed dustu d'ar journalisted, d'ar bomperien. Arrued skubelenn vraz Lannuon.\nDa hortoz se, e oa pep hini gand e skubelenn vihan o tiarbenn hag o harz an douristed vihan-ze da vond en tier.\nMed breman, euz peleh e oa deud ar barr gleskered-se?\nMe, eme unan, hag a zo o chom e kreiz skalierou Berlewane, a zo bed divuned da c'hweh eur gand eun droug drol, evel eun dra bennag o tiskenn ar vins a-lampou. Breman e komprenan e oa ar rujumant gleskered-man o tond war-draon, bed o klask mond en iliz da 'n em walhi er pifîsin dour benniged. Ya, ar re-man zo 'vel vez lared, "des grenouilles de bénitier".\n"Donc", eme eun tourist," ils sont tombés du ciel. Quoi ? 'mome, du ciel ? D'un nuage, marteze. 'Velkent, er baradoz n'eus ked lakeed gleskered da hori, na Sant Per 'nije ked ive digored an nor d'ar re-ze da lampad war on hein.\nAr pez zo sur, eme eun all, eh int kouezed deuz uhel, rag me 'm-eus santed eun toullad o kouezan war fons ma zog, ken eo anfonsed don beteg ma diouskouarn.\nEun itron, gand eur botou dizolo, a lampas unan war he zroad. "O! la sale bête!" emezi, gand ar spont a reas eur lamp war eun torkad hag a frikas aneze, ken ma strinkas an druzoni gand kov he gar.\nTud a oa hag a dastume gleskered en podou gwer da vired da greski.\nDarn all a lare, med ar re—ze a zo mad da dibri pa vont grilled. Kenkoulz ha bigorned pe "langoustines" (1) da gomans; n'eus netra finnoh evid "des cuisses de grenouilles".\nN'eus forz penôz, a zo renked dibri dioute er zoubenn pe 'n eur stumm bennag, peogwir er liorzou tro-war-dro, e oa leun er hôl pome hag er zaladenn.\nEur hemener deuz ar ru n-eus dagtumed leiz e baner goad ha gand eun noade, tremened eun neudenn dreize ha grêd evel-se eur holier perlez d'e wreg hag eur chapeled d'e vamm-gaer.\nHa breman, 'mije goulenned diganah petra a zonjet deuz ar barr gleskered-se? Pe 'h int chased gand eur barr oraj euz ar stank vraz, pe int skoed gand eun avion evel ma oa bed skoed an dorifor, bezan zo eun toullad bloaveziou zo?\nDa hortoz se, e arru treou zouezuz en on bro; warlene e oa ar mare du; 'vid ar bloaz eur barr gleskered. Ha petra vo da vloaz?\nKentan tro, me laro dah.\n(1) grilled-sabr, e brezoneg.\nBrud Nevez. 1979\nSujet: Re: Maria PRAT : Eur barr gleskered Jeu 17 Juil 2014 - 22:39\nBarradoù a bep seurt zo bet abaoe 1979, sur a-walc'h...\nUn dra 'zo ha 'meus ket intentet er skrid-mañ :\nEun itron, gand eur botou dizolo\nUr botoù dizolo ?\nSujet: Re: Maria PRAT : Eur barr gleskered Ven 18 Juil 2014 - 9:08\nSeurt klakoù, sur awalc'h ?\nSujet: Re: Maria PRAT : Eur barr gleskered Sam 19 Juil 2014 - 7:05\npa ne vez ket graet lañgoustined anezhe - ger gallek brezhonekaet - e vez lâret grilhed-sabl (distaget "sap"), etre Nevez ha Plougastell (arvor Kernev).\nlañgoustined e Groe / Grway.\ngrigried e Lomikelig hag e Pleheneg (bro an Oriant).\n*dagtumet, lenn : dastumet.\nan dorifor: c'hwiled (& ar Boched, an Almañted / Alamaned)\nSujet: Re: Maria PRAT : Eur barr gleskered Dim 25 Jan 2015 - 17:21\nUr barr gleskered ? Arru 'ra traoù war bed-mañ ! Ne meus ket gwelet sort-se c'hoazh, met bet 'meus lennet un tamm istoar evel-se ivez. Yeun ar Gow eo an hini 'na kontet anezhi 'ba al levr E skeud Tour bras Sant Jermen. N'eo ket digouezhet din da lenn anezhañ war e hed evit lârout ar wirionez met komzet 'vez deus se ba al levr Traditions populaires de Bretagne, du soleil aux étoiles embannet gant Coop breizh ha skrivet gant Daniel Giraudon. Aze emañ ar pezh a lâre Yeun ar Gow neuze :\n« Un deiz o tistroiñ diouzh Kastellin er wetur gant ma maeronez e voen test eus un dra souezhus-tre. Arnev a oa ha p'en em gavjomp e stankenn Toull ar C'hefeleg e rae pell dirazomp, e-kreiz sav Kervidant, ur gaouad c'hlav pounner na badas tamm. Ne oa ket kouezhet ur strinkad warnomp hag, en draonienn, e oa sec'h an hent. Uheloc'h avat, e oa goloet ar sav gant ur gwiskad tousigi bihan ha treut, krizet o c'hroc'hen rous, ha ken bitous pep hini hag ur pezh a wenneg.Ne greden ket ma daoulagad, dirak kement a dousigi bihan o virviñ re-bar d'ur grugell verien. Hervez ma maeronez e oant kouezhet eus ur goumoulenn ha, daoust ma ne c'hoarveze ket ur seurt tra gwall alies, e veze glav-tousigi a-wechoù. Hogen ne gouezhe morse, emezi, re vras eus an neñv hag ar re-mañ ne oant nemet re gozh, kurzet o c'horf ha krizet o c'hroc'hen gant ar gozhni. Ar re vras a gaver er parkeier a zo tousigi yaouank pe e-kreiz o brud. ».\nSujet: Re: Maria PRAT : Eur barr gleskered


Pajenn:Marigo - Buez ar Saent.djvu/201 - Wikimammenn\nPajenn:Marigo - Buez ar Saent.djvu/201\nRei a reas ive un exempl bras a batiantet hac a resignation da volontez Doue, en he c’hlènvet diveza, epad pehini e souffras ec’his ur Verzeres, heb biscoas en em glem, mæs en ur lavaret hebquen : me ho trugarecâ, va Salver, dre ma rit anduri ho crouadures dister hac indign.\nHe vertuz particulier eo bet an humilite o servicha ar re-al. Goulennit digant Doue ar vertuz-ze ; hac, evit e desirout gant muy a ardor, songit er c’homsou-mâ prononcet gant Jesus-Christ : An hini ac’hanoc’h a so ar brassa, a dle bezâ servicher d’ar re-all.\nAr stad pehini a seblant deomp ar santela, ne d’ê quet atau an hini e pehini e fell da Zoue hor c’haout.\nMa vize chomet Batild heb dimizi, n’e divise quet græt en he buez quement a vad evel e deus græt, ha martese memes ne devise quet en em sanctifiet he-unan. Ret eo en em gonsulti hac en em emproui e-unan, ha, consulti muyoc’h c’hoas an Autrou-Doue abars ober ur choas quen important evel ma ze ar choas eus ur stad a vuez.\nSantes Batild a brefere ar chastete d’an oll Rouanteleziou eus ar bed, ha ne roas he c’honsantamant evit dimizi, nemet goude ma voa deut da aznaout e voa galvet gant Doue d’ar stad-se. Ho pet un istim vras evit ar burete ; bezit en disposition a galon da viret dreist pep-tra ar vertuz angeliq-mâ, ha n’en em angagit quet er stad a briedelez, nemet goude beza goulennet meur a veich ar sclerigen eus an Eê, dre bedennou fervant : gant an dispositionou santel-ze e tennot varnoc’h ar graçou hac ar venedictionou eus an Eê, pere a so quen necesser evit gallout beva countant er stad-se, hac evit ober e silvidiguez ennàn.\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/201&oldid=134304 »


Komz brezhoneg d’e vugel (3) | Indépendance ou soumission\nThis entry was posted on Meurzh, Meurzh 11th, 2014 at 23 h 46 min\tand tagged with brezhoneg, bugel, galleg, skol, tad and posted in Brezhoneg / Langue bretonne.\tYou can follow any responses to this entry through the RSS 2.0 feed.\n« Le peuple breton et sa langue\nLa réunification de la Bretagne enterrée ? »\n6 responses to “Komz brezhoneg d’e vugel (3)”\nMeurzh 13th, 2014 at 5 h 42 min\nInteresant-kenañ eo ar pennad-se ! Trugarekaat ‘ran ac’hanout evit rannañ seurt traoù-se ganeomp.\nD’am meno, ne c’haller komz eus “ur redi” pa n’eo nemet 3 bloaz ar bugel. N’en deus ket an oad d’ober e zibab c’hoazh. Pa vo brasoc’h e c’hello dibab : derc’hel da vont gant ar brezhoneg pe ober gant ar galleg… Koulskoude, ma’z eo bet kustumet d’implij ar brezhoneg gant e zud, n’eus abeg ebet evit cheñch diwezhatoc’h !\nKalon vad ! Ur blijadur eo gwelet ur bugel muioc’h o vont gant ar brezhoneg… Emichañs ‘c’hellin ober eveldout un deiz bennak, gant ma vo brezhoneg a-feson ganin…\nDu 14th, 2014 at 0 h 15 min\n“Komz ouzh e vugel” ha n’eo ket “komz d’e vugel” :\n-“Komz ouzh ub” (parler à qqun)\n-“Komz gant ub” (parler avec qqun)\n-“Komz da ub eus udb” (parler à qqun de qqchose) met “komz da ub” hepken n’eus ket tu da lavarout.\nIdiomatek : “mont e brezhoneg d’e vugel”.\nA galon, kandoer !\nDu 19th, 2014 at 20 h 52 min\nKoulskoude, war skritell anavezet ar Seizh breur eo merket : “komzit brezoneg d’ho pugale” ?\nFeiz ‘vat, dre amañ e vez lâret “kaozeal brezhoneg deus e vugel”. “Komz” ne vez ket lâret nemeur, nemet evit “komz deus un dra bennak d’unan bennak”.\nGenver 6th, 2015 at 14 h 21 min\nDiv frazenn klevet gant ma mamm-gozh an deiz all :\n” ‘da ket komzet din e oa o vont… ”\n” Mari a reyo peogwir ac’hanta ‘meus komzet d’Arlette dija pa ‘h eo bet aze ”\nHa ‘ba geriadur Vallée nevez-embannet e welan skrivet :\n“komz da, komz ouzh = parler à”\nC'hwevrer 18th, 2015 at 11 h 32 min\nSalud, ha mersi bras evit an testeni-se, ha dreist eo out deuet a-benn da lakaat ar bzg da vezañ kaozeet gantañ da vat ! Mod-all e ran me, o klask chom ar pellañ posupl eus “ar redi” giz ma skrivez, deomp da lakaat ar bzg d’ur gwir yezh a blijadur. Ne ran ket ken gant “e bzg mar plij” pe traoù a seurt-se. Pa vez galleg eo a teu gant va hini vihan (a zo a oad gant da hini), e adlavaran an traoù e brezhoneg kentoc’h. Ha tamm ha tamm em eus muioc’h muiañ a frazennoù klok e brezhoneg.\nEvit va faotr hag a zo 7 bloaz bremañ, em boa bet galleg koulz lavaret nemetken gantañ (pa ‘z aen me e brezhoneg dezhañ tost nemetken) betek an oad da vont da glas ar re vras. Ha d’an distro skol-se, ez eus c’hoarvezet un dra bennak en e benn, hag eñ stag da respont bzg din, pezh a ra atav. Gant ma pado ha e raio berzh gant va flac’hig ivez !\nKalon ha plijadur da gement tad ha mamm ha en em lañso barzh jeu en desevel bugale e brezhoneg !\nEbrel 11th, 2015 at 21 h 51 min\nKalon ha plijadur, se an hini eo. Bezañ penn kalet war ar pemdez evit klevet frouezh brav e labour gant e vugale…\n‘Meus ket keuz deus ar pezh ‘meus graet, na tost. Diaes e vije bet din ober gwelloc’h : arru eo pevar bloaz hanter, ne gaozea ket nemet brezhoneg deus ar vrezhonegerien hag akuit-kaer eo war ar yezh d’e oad. Kaozeal brezhoneg zo naturel hag otomatik dezhañ. Gant-se on sur diouzhin, n’eus ket gwelloc’h evit “rediañ” ur bugel. Ar blijadur a gle dont da heul, met ne vanka leskel dezhañ choaz e yezh : brezhoneg a renko kaozeal.


Houmous - Wikipedia\nUr pladad houmous, gant eoul ha chug sitron.\nBez' ez eo ar houmous (Hommos) ur meuz kegin boutin er Reter-Tostañ. Yod piz-sisez ha tahine (yod sezam) a ya d'en ober. Skrivadurioù all zo evel hoummous, houmos, pe c'hoazh hummus (saozneg). Arabat drougveskañ gant ar ger humus hag a zo en douar.\nPetra a zegas ar meuz-mañ ?[kemmañ | kemmañ ar vammenn]\nEn houmous ez eus piz-sisez, a zegas proteinoù plant d'hon magadurezh evel an holl leguminegi. Ar sezam-eñ a zegas unan eus ar vitaminoù pe trenkennoù aminek ret d'an den hag a vank en hon magadurezh, ar metionin.\nKalz a vreun a zo ivez er meuz-mañ, hag an druzoni zo dreist-holl mono-ansaturet.\nDoare d'ober[kemmañ | kemmañ ar vammenn]\nEvit ober houmous e vez mesket ar yod piz-sisez gant an tahine, tahini, tehina gant eoul olivez, jug sitroñs ha kignen savet friket. Ret eo dont a-benn d'ober ur yodenn pe doazenn eouliek.\nAdtapet diwar « https://br.wikipedia.org/w/index.php?title=Houmous&oldid=1874350 »\nMeuzioù ar Reter-nesañ\nKemmoù diwezhañ degaset d'ar bajenn-mañ d'an 9 Mae 2020, da 17:29.


Kastell Montsegur - Wikipedia\nKastell Montsegur zo ur c'hastell e kumun Montsegur, e departamant an Ariège, en Okitania. Emañ e krec'h ur menez 1207 m a uhelder, nepell diouzh ar Pireneoù, un 20 km bennak diouzh kêr Fois. Ne chom nemet rivinoù eus ar c’hastell, met brudet eo abalamour d’e istor.\nRivinoù kastell Montsegur, war lein ar menez\nDiabarzh ar c'hastell\nGouzout a reer e oa ur c'hastell eno a oa o kouezhañ en e boull e 1204. Adsavet e voe e 1232 gant un aotrou eus ar c'horn, Raimon de Perelha. Ouzhpenn kastell an aotrou e oa ivez tiez bodet tro-dro, kelc'hiet gant mogerioù-difenn. Ur repu e oa ar geriadenn-se evit ar Gatared, anezho feizidi ur ranngredenn gristen eus ar Grennamzer, a veze graet an hu warno gant an Iliz katolik. Deuet e oa Montsegur, evit gwir, da vezañ kêr-benn an Iliz katar. E-pad ar Groaziadeg a-enep Albiziz, renet gant roue Bro-C'hall ha gant an Iliz katolik, e voe lakaet seziz war Montsegur gant arme ar roue, meur a wech. N’eo nemet ar pevare gwech e teuas a-benn soudarded senesal Carcassona, kaset gant ar roue Loeiz IX da lakaat o c'hrabanoù war Montsegur. E-pad meur a viz, eus miz Mae 1243 da viz Meurzh 1244, e voe gronnet Montsegur gant 10 000 soudard eus arme ar roue. Kodianañ a reas Pèire Rogièr de Mirapeis (Pierre-Roger de Mirepoix) a oa e penn difennerien Montsegur, e miz Meurzh 1244. Ar re eus annezidi ar geriadenn n'o doa ket asantet dinac'h o feiz hag en em zaskor a voe lazhet holl gant o argaderien d'ar 16 a viz Meurzh : 225 den, bras ha bihan a voe losket en un tantad bras…\nDismantret e voe ar geriadenn hag ar c'hastell. Hogen adsavet e voe ur c'hastell all goude da reiñ bod da soudarded ar roue, a eveshae ac'haleno harzoù Bro-C'hall, betek Feur-emglev ar Pireneoù, e 1659. Da neuze e voe kaset an harzoù-se pelloc'h er c'hreisteiz ha dilezet e voe ar c'hastell tamm-ha-tamm. Lakaet e voe kastell Montsegur da vonumant istorel e 1875. E 1947 e voe kroget da gempenn ar savadur. Bremañ eo brudet-bras ar c'hastell e-touez brogarourien Okitania, evel un arouez eus aloubidigezh o bro. Ur ganaouenn anvet Montsegur zo bet savet gant ar c'haner okitanek Claudi Martí. Bep bloaz e vez emsaverien o’n em vodañ eno e miz Meurzh e koun an darvoudoù-se. Meur a gredenn zo ivez diwar-benn Montsegur : hervez unan anezho e vije bet kuzhet eno teñzor an Iliz katar ; hervez unan all e vije bet, en teñzor-se, ar Graal Santel, ha meur a skrid zo bet savet war an dra-se.\nLec’hienn ofisiel ti-kêr Montsegur\nLuc’hskeudennoù eus kastell Montsegur\nMontsegur e-barzh Cathares.org\nMontsegur e-barzh Histariège.com\nAdtapet diwar « https://br.wikipedia.org/w/index.php?title=Kastell_Montsegur&oldid=1501097 »\nDernière modification le 11 Ebr 2013, à 11:19


Journal de Renaud Camus, lundi 28 septembre 2015\ncréée le mardi 29 septembre 2015, 12 h 24\nmodifiée le samedi 3 octobre 2015, 18 h 38Plieux, lundi 28 septembre 2015, minuit. On mesure le degré d’avancement de la Grande Déculturation à l’impossibilité cent fois avérée, dans des ~~~~~~~, ~~~~ ~~~~~~~~~ ~~~ ~~~~ ~~~~~~~~ ~~~~ ~~~ ~~~~~ ~~~~ ~~~~ ~~~~~~~, ~~ ~~~~~~~~~ aux indigènes le ~~~~~~~~ ~~~~~~~~~~~~~~ ~~’~~~~~~ ~~~~~~~~~. ~~’~~~~~~~ ~~~~~~~~~~~~~~ ~~ ~~~~~~~-~~~~~~-~~~~-~~~~~ ~~~ ~~~~~~~-~~~~~~-~~~~-~~~~~ ~~~~~ ~~~~~ ~~’~~~~~~~~~~~ ~~~~ ~~~~~ ~~~ ~~~~ ~~ ~~~~~~~~~ ~~~~ ~~~~~~~~~~ ~~~~ ~~~~~ ~~~~~~~~, ~~~ ~~~~~~ ~~~ relèvent pas de ~~~ ~~~~~~~~~~ ~~~ ~~~ sport.\nDans ~~~~~~~, ~~~~ ~~~~~~~~, ~~~~~~~~~~~ ~~~ ~~~~~~~~ ~~~~~~~’~~~ ~~~~ ~~~~~~~ ~~’~~~~~~~~~ ~~~ ~~~~~~~ ~~~ ~~~~ ~~~ ~~~~~~~ ; ~~~ ~~~ ~~~ ~~~~~~ ~~~~ ~~~ grand public, de ~~~~~~~~~ ~~~~~~~~ ~~~ ~~~~~~~ : ~~~~, ~~~ ~~~~~ ~~~~~~~~~~ ~~ ~~~~ ~~~~~~~~~~ ~~~~~ ~~~ ~~~~~~~~~~, ~~~ ~~~~~~~, ~~~~~~~~~~~~~ ~~~~~~~~~~ ~~~’~~~~~~ ~~~~~~~~ ~~ ~~~~ ~~~~~ ~~~ ~~~~~ ~~~ ~~~~~~ quand on leur ~~~~~ ~~~~~~~~~ ~~~~~~~~~. ~~~ ~~~~~ ~~~~ ~~~~~~~~ ~~~~~ ~~~~~~~~~~~~~, ~~~~~~~~~~~~ ~~~~~ ~~~~ ~~~~~~~ ~~~~~~~~ : ~~~ ~~~~~~~~ ~~’~~ ~~~~ ~~~ ~~~~~~~~ ~~~~~ ~~~ ~~~ ~~~~~ ~~~ ~~~~ ~~~~~~, et paraît penser ~~~~ ~~~~ ~~~ ~~~~~~~ (« ~~~~~~~~ ~~~~~ ~~~~~~ ? ») ~~~~ ~~~~ ~~~~~ ~~~ ~~~~~~~~~, ~~~~~ ~~~ ~~~~ ~~~~~~~~~~~~ ~~’~~~~~~~~ ~~~~~~~ (« ~~~~, ~~~ ~~~ ~~~~~~~~ ~~~~ ~~~ ~~~~~ ») ; ~~~ ~~~~~~~, ~~~~~~~ j’ai acheté un ~~~~~~, ~~’~~~~~~~ ~~~ ~~~ ~~~~~~~~ ~~~ ~~~~~~~~~, ~~~ ~~~~~ ~~~~~~~~~~~, ~~~ ~~~~ ~~~ Chambéry.\nVient ~~~~~~~~ ~~~~ ~~~~~ ~~~~~ ~~~~~~~~~~~, ~~~~ ~~ ~~~~~ ~~’~~~~~~~~~~~ ~~~ ~~~ ~~~~~~~ ~~~~ elle me voyait ~~~~~~~~~~~~~~ ~~~~ ~~~~~~~ ~~~’~~~~~ ~~~~~~~~~~, ~~~~ ~~~~~~~~~~~~, ~~~~~~ ~~~ ~~~~~ ~~~~~~ ~~’~~~~~~~. ~~’~~~~ ~~’~~~~~~~ ~~~~~~~, ~~’~~~~~~~~~-~~-~~~~~ : ~~~ ~~’~~~~~~~~~~~ ~~~~~ ~~~ ~~~~~~~, ~~’~~~~~~~ ~~~~~~~ ~~~~ ~~’~~~~~~~~~ ~~~~~~~~, ~~~~~ la même rue ; ~~~~~~ ~~~ ~~~~~ ~~~ ~~~~~~~~~~ ~~~ ~~~~ ~~~ ~~~~~~~, ~~~ ~~~~~ ~~~ ~~~~~-~~~~~~~~ ~~~~~~~~~, ~~~~, ~~~~~ ~~~ ~~~~~~~~ ~~~~ ~~~ ~~~~~, ~~~~~ ~~~~~ ~~~~~~~~ ~~’~~~~~~~~~ ~~~ ~~~~~ de la rencontre ~~~~~~ ~~~~ ~~~~~ ~~~~~~~~~~~~, ~~~~~ ~~~~~~~~ ~~’~~~~ ~~~~~~~ ~~’~~~, ~~~~~~ ~~~ ~~~~ ~~~ ~~~~~~~~~~~, ~~~ ~~~~~ ~~~~~~~~~~~ dorée, naturellement.\nMon ~~~~~~~ ~~~~~~~~~~ ~~~~ ~~~~~~~ ~~’~~~ ~~~~~~~~~ ~~~ ~~~~~~ duquel j’aurais scrupule ~~ ~~~~~~~~ ~~~~~ ~~~~ ~~~ ~~~~ ~~~~ ~~~~ ~~~~~~~ ~~~~~ ~~~~ ~~~~~~~~ ~~~~ ~~~ ~~~~~~ ~~~~ ~~~~~~ ~~~~~~~~~~, ~~’~~ ~~~~~ ~~~~~~~~~~ ~~~~~~~ ~~ ~~~~~~~~~~ ~~~~ ~~~~~~~ ~~~’~~~ avait et a ~~~~~ ~~~~~ ~~~~~~~~~ ~~~~ ~~~~~ ~~~~ ~~~~~ ~~~ ~~~~~~~~ ~~~ ~~~~~~~~~~ ~~ ~~~~~~~~, ~~~~~~ ~~~ ~~~~~~~ ~~~~~~ ~~~~~~~~~ ~~~~~~ ~~’~~~ ~~~~~~~~~ ~~’~~~ — ~~~~~, ~~~ ~~’~~~~ ~~~~~~~ extrêmement obligeant ; mais ~~~~~ ~~~ ~~~~~~~ ~~~ ~~~~ ~~~ ~~~~~~~, ~~~~, ~~~ ~~~ ~~~~~~~ ~~~~ (« ~~~ ~~~~~ ~~~~ ~~’~~~~ ~~~~ ~~~, ~~~~~ ~~~~~ ~~~~~ ~~~~~ ~~~ ~~~~~~~~~~~… »), ~~~ ~~~~~~~~~~~~ ~~~ chercher sur le ~~~~~ ~~~~ ~~~ Warens.\nToutes ~~~~ ~~~~~~~~~~ ~~~~ ~~~~ ~~~~~~~ : ~~~ ~~~~~~~ ~~~ ~~~~ ~~~ ~~~~~~~ ~~’~~~~~~~ ~~~~~, ~~~~~ ~~ ~~~~ ~~~~~~~~ ~~~~ ~~~ XVIIIe ~~~~~~~, ~~~~~ ~~~~ voisines, pour faire ~~~~~~ ~~ ~~~ ~~~~~~~~ ~~~~~~~ ~~~~~~~~~~ ~~~~ ~~~~~~~~ ~~~ ~~~~~~~, ~~’~~~~-~~-~~~~~ ~~’~~~~~~~, ~~~~~~~~ ~~~~ ~~~~~~~~ ~~~ ~~~~~~~~~~ ~~~ ~~~~~~~ ~~~~~ ~~~~~ ~~~~~~~~~ ~~~~~~~~~~~ ~~~~~~~~~~~. ~~~ ~~~~~~~ ~~~~~~~, qui est aujourd’hui l’ancien, ~~~~ ~~~~~~~~~, ~~~~~~ ~~~~~~~~~~~~~~~, ~~~ ~~~ ~~~~~~~~~~ ~~~~~, ~~’~~~~-~~-~~~~~ ~~~~~~~ ~~~’~~ ~~~~~~ ~~~ ~~~~~ ~~’~~~~~~~ ~~~~~~~ ~~~ ~~~~~~~ ~~~~ ~~~~~~~~~~~~~~~~~ ~~~~~~~~~~~~ ~~~~~ ~~~~ ~~~~~~~~ ~~~~~~~~~ ~~~~ massacres de septembre. ~~~ ~~~, ~~~~ ~~~~~~~~~ ~~~~~~~~~~ ~~~~~ ~~~ ~~~~~~ ~~~ ~~’~~~~~~~ ~~~~~ ~~~~~ ~~~~~~~~~ ~~~~~~~~~~~ ~~~ ~~~~~~~~~~~~ ~~~ ~~~~~-~~~~~~. ~~~ ~~~~ ~~ ~~~~~~~~ ~~~ ~~~~~~~~~~~~~~ ~~~ ~~~~~~~~. ~~~~ plaque de marbre ~~~~~~~ ~~~~~~~~~ ~~~ ~~~~~ ~~~~~~ ~~~~ ~~~~~ ~~~~~ ~~~ ~~~~~, ~~~ ~~~~ ~~~~~~~~~~~~~ ~~~~~~, ~~~~~~~~~~~~~~, ~~~~~~~~~, ~~~~ ~~’~~~~~ ~~~~~~~ ~~~ ~~~~~ ~~~~~~~~~, ~~~~ ~~~ ~~~ ~~~~~~~~~ ~~~ maison de Mme ~~~ ~~~~~~~ (~~~~~~~~~ ~~~ ~~’~~~~~~~). ~~ ~~’~~~~~~~~, ~~~~~~~ ~~~ ~~~~~~, ~~~ ~~~~~~~ ~~~ ~~~~~~ ~~~~~~~~~ ~~~~ ~~’~~~ ~~~~, ~~~~~~ ~~~ ~~~~~~~~~. ~~~ ~~~~~~~~~~ ~~~~~~~ ~~~ ~~~~~~~ ~~~~~~ baroque qui permet ~~~ ~~~~~~~ ~~~ ~~~ ~~~~ (~~~ ~~~~ ~~~ ~~~~~~~) ~~ ~~~ ~~~~~ (~~~ ~~~ ~~~~~~~ ~~~ ~~~~~~~~~) ~~~~ ~~~~~ ~~’~~~ ~~~~~~~~ ~~~~~~ ~~~~ ~~~~~~~ ~~~~~~~~~~~~, ~~~~~ ~~~ peintures vives de ~~~~~~~ Viallat.\nVers ~~~~~, ~~ ~~~~~~~~~-~~~~~~~~, ~~~ ~~~~~~ ~~~~~ ~~~~ ~~~~ ~~~ ~~~~~ ~~~ ~~~~ ~~~~~~~~~~ ~~~ ~~~~~~~ ~~’~~~~ ~~~~ ~~~~~~~~~~ ~~~ ~~~~~~~~~ ~~ ~~~ ~~~~~~~~~ ~~~~ ~~’~~~ fût enquis l’emplacement ~~~ ~~~ ~~~~~~~ ~~~~~~~ ~~~ ~~~~~~~. ~~~~~~~ ~~~~ ~~~~ ~~’~~~~ ~~~ ~~~~~~~~~~ ~~~~ ~~~~~~ ~~~~ ~~’~~~~ ~~~~~~~~ (~~~~~~~~~~~ ~~~~~-~~~~~ ~~~~ ~~~ ~~~~~~~~ ~~ ~~~~~ ~~~~ ~~~~~~~~, ~~~~ le goût littéraire ~~~~ ~~~~~~~ ~~~~~ ~~~~~~~ ~~~ ~~~~~ ~~~~, ~~~~~~ ~~~~~~~~~~~, ~~~’~~~ ~~~ ~~~ ~~~~~~~ ~~~~~ ~~~ ~~~~~~~~ ~~’~~~~~~~~~~ ~~~ ~~~ ~~~~~~ ~~~ ~~~~~~~ ~~~~~~~~~, ~~~~~~ ~~~~~~~~~~~ ~~~~~~~~~~~~~~~). ~~~ se peut. Il ~~~ ~~~~~. ~~~~~ ~~~ ~~~~~~ ~~~~~~~, ~~~~~~, ~~~~ ~~’~~~~ ~~~ ~~~~~~~~~~~~ ~~~~~-~~~~~ ~~~~ ~~~~ ~~~~~~~ ~~~~ ~~~~~~~~ ~~~ ~~~~ ~~~~~~~~~~~~, ~~~ ~~~~~ ~~~~ ~~~ ~~~~~~~~ ~~~ général.\nRien n’en témoigne mieux, ~~~ ~~~ ~~~~~~~, ~~~~ ~~~~ ~~~~~~~ ~~~ ~~~~~~ ~~~ ~~~~~~ ~~~ ~~~ ~~~~~~, ~~~~~~~~ ~~~~~~~~~~~~~~~ ~~~~~~~~~~~, ~~’~~~~~~~~~. ~~~~~ ~~~ ~~~~ ~~~~ ~~’~~~~~~ ~~~~~~~~~ ~~~ ~~~~~~~~~~~ ~~~ ~~ disparu. À Orléans, ~~~ ~~~~~~~~~~~ ~~’~~~~ ~~~~ ~~~~~~~~~ ~~~~~~ ~~~~~~, ~~~ ~~~~~ ~~~~~~~ ~~’~~~ ~~~~~~~~~~~~ ~~~ ~~~~~~. ~~~ ~~~~~~~~~ ~~~ ~~’~~~~ ~~~~ ~~~~ ~~~~~~~~~ ~~~ ~~~ ~~~~~~~~~ ~~~~~~ ~~~~~~ ~~~~~~~~~ de quelque publicité ~~~~ ~~~ ~~~~~~~ ~~~~~ ~~~~~~~~~~~~ ~~~~~~~~~, ~~~~ ~~~~ ~~~~~~~ ~~~~~~~~~~~~~, ~~~ ~~~~~~ ~~ ~~’~~~~~~~. ~~~ ~~~~~~~~~ ~~~~~~~~~~ ~~~ ~~~~~~ ~~~~~~~~~~~~ ~~~ ~~~ ~~~~~~~~ ~~~ ~~~ ~~~ ~~~~~~~~~~ culturelle au profit ~~~ ~~~~~~~~~ ~~~ ~~~ ~~~ ~~~~ “~~~~~~~”, ~~’~~~~ ~~~’~~~ ~~~~~ ~~~~ ~~~~~~~ ~~~~~~~~~~~~~~~~~~, ~~~~~~~~~~~~~~ — ~~~~~ ~~~~ ~~~~~ ~~~~~~ ~~~~, ~~~~~ ~~~~~~~~, ~~~~~ ~~~~ ~~~~ ~~~~~~~ ~~~ sont d’abord les ~~~~~~~~, ~~~~ ~~~~~~~, ~~~~ ~~~~~~~~~~, ~~~~ ~~~~~~~ ; ~~~~~ ~~~~~~ pour ~~~~~ ~~~ monde : ~~~ ~~~~~~~~~~~, ~~~ ~~~~~~, ~~’~~~~~~ ~~~~~ ~~~ ~~~~~ ~~~ ~~~~~~~~~ ~~~~~~~, ~~~~~~~~~~~~~~, ~~~~ ~~~ Lavomatic Mort aux ~~~~~~~ !\nvoir l’entrée du lundi 28 septembre 2015 et son image dans Le Jour ni l’Heure


La Bretonnière – tammou berr\nA pa oan ec’h ober ur valeadenn dre ar barrez ha tro-ha-tro, em boa gwelet, an anv-se àr un ostaleri-ti-butun vihan. Diwezhatoc’h em boa gouiet emañ ivez anv ur c’harter a en em led e kumun St Germain-lès-Arpajon bevennet get kumun La Norville.\nDedennet e oan get gwrizienn ar ger èl-just. Ha me furchal an internet ha kavet, àr lec’hienn al levraoueg-vro Frañs, ul levr a zo komzet ag istor al lec’h-se a-barzh: « Istor La Norville hag hec’h aotrouniezh» get an Ao. Genty, person ar barrez. E 1885 e oa embannet.\nE-tal an hent Roma ah ae a Lutèce da Orléans ha kemper ar sterioù Orge ha Remarde e oa savet ur gêriadenn anvet Châtres. Bout a oa anezhi en teirvet kantved. Graet e oa Arpajon anezhi adalek 1720. Da gentañ e oa strewet an tier àr un dachenn a bep tu d’an hent. Daet e oant d’ober peder gêriadenn, Châtres, St Jermen, La Norville ha La Bretonnière, a pa oa graet ur c’hreñvlec’h a Châtres.\nAotrouniezh La Bretonnière a oa anezhi é-raok an 12vet kantved. Rak d’ar c’hours-se eh eus komz anezhi a p’en-doa roet an Ao. Gautier de la Bretonnière un tamm-mat ag e vadoù da iliz Longpont a pa oa aet da vanac’h eno.\nEr XIIIvet kantved e veve Jean de La Bretonnière. E bried, Blanche a savas iliz La Bretonnière da seveniñ ar c’hoant lakaet en e destamant get he gwaz. Da sant Loeiz e oa gouestlet.\nO mab Bihan, anvet Jean ivez, a oa lesanvet «Le Breton». Aotrou La Norville e oa daet da vout ivez. Beviñ a reas e-pad penn-kentañ ar brezel kant vlez a zegasas bec’h bras àr ar vro-mañ. Lakaat a reas e gastell da vout kreñvlec’h, pemp tour dezhoñ ha kempenn ur park tro-ha-tro bevennet get ur vagoer, tourioù e peb korn dezhi ivez.\nNend eus ket ag ar c’hreñvlec’h-se ken. Nag ag an iliz. Diskaret e voe ar c’hreñvlec’h er bleadeu 1750. Unanet eo chomet aotrouniezh La Norville hag aotrouniezh La Bretonnière betek ar XVIIvet kantved.\n6. Genver 2018 19. C'hwevrer 2018 yann a\n← Mignoned al liorzhoù\nDa heul ar vugale →


Redadeg 2021 - Skol Diwan Roazhon\nGouzout hiroc’h war « Ar brezhoneg » 23 a viz Ebrel 2020\nUr redadeg a-eilek e-pad 2020 km eo ar Redadeg. Bep eil bloaz e vez aozet, abaoe 2008. Ur gouel a-dreuz Breizh eo hag a vod an dud noz ha deiz, hep ehan rak arouez vev treuzkas ar brezhoneg eo, a rummad da rummad, a vro da vro, ur yezh yac’h, oberiant ha startijenn ganti ! Festoù liesliv a vo aozet a-hed an hentad gant skipailhoù lec’hel.\nPrantadoù vakansoù zo kinniget evit an hañv, evit ar vugale etre 6 ha 17 vloaz. Ma fell deoc’h enskrivañ ho pugale,… Lenn pelloc’h\n3 a viz Mezheven 2020


Pajenn:Morvan - Buez ar Zent, 1894.djvu/903 - Wikimammenn\nPajenn:Morvan - Buez ar Zent, 1894.djvu/903\nbuez ann aotrou mikeal nobletz\npaouez er beg douar-ze. A dra zur, meur a benn fall a reaz goasa ma c’hellent eneb ar misioner; mes, kaer o devoue, ann Aotrou Doue a c’hounezaz var ann ifern. Sikouret gant he c’hoar Mac’harit, hag eunn nebeut groagez a Zouarnenez, Mikeal a zeskaz ho c’hreansou da holl dud ar c’harter, hag a c’houdevez ne oue kavet e neb leac’h kristenien startoc’h enn ho c’hreden nag aketusoc'h d’ho deveriou a relijion. Ranna a rea he galoun pa oue ret d’ezhan kimiada diouz he vugale muia-karet, hag aliez her c’hlevet o lavaret: « E Douarnenez am euz bet ar muia poan ha skuizder, mes, eno am euz tanveat ive ar vrasa laouenedigez o velet kement a volontez vad e touez ann dud. » Torret oa he gorf gant ann oad, ar pinijennou hag al labouriou pa en em dennaz adarre e Konk-Leon. Evelato e kendalc’haz epad daouzek vloaz da zarmoun, d’ober katekiz ha da gelenn kement hini a c’houlenne kuzul diganthan.\nD’ar mareou-ze oa deuet da Gemper ann Tad Maner euz a goumpagnunez Jezuz, a dlie beza, varlerc’h ann Aotrou Nobletz, rener ar misionou brezounek. Dom Mikeal her pedaz da zont d’he gaout, ha pa oue diguezet e roaz d’ezhan he daolennou. Goude, o veza eat ganthan d’ann iliz e sounaz ar c’hloc’h hag e lavaraz d’ar bobl a ioa diredet enn dro d’ezho : « Va bugale, setu ama hiviziken rener ar misionou e Breiz-Izel, digaset eo gant Doue evit deski d’ehoc’h hent ar baradoz. »\nKoulzgoude n’en doa mui pell da veva, hag araok tremen euz ar bed-ma e c’hoantea kaout brasoc’h henvelidigez gant he Zalver bet krouadur dic’halloud ha maro var ar groaz. Doue a roaz d’ezhan he c’houlenn. Skoet e oue gant eur c’hlenved hirr ha poaniuz braz ; n’oa mui mestr d’he izili ; he voued a roet d’ezhan ec’hiz d’eur c’hrouadur. A hed eur miz, koulz lavaret, e oue enn he angouni ; a benn diou vech e kredaz ann dud oa maro, keit e chome heb finval he izili ien sklas. Epad ar stourmad diveza edo ann tan ennhan ken na stage he groc’hen hanter-boaz ouz ann dillad vele. Mes he galoun a ioa leun a joa hag a zousder ; al levenez a bare bepred var he dal hag enn he zaoulagad, bete ma tennaz he\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/903&oldid=138160 »


Ober gant an natur | YA! Keleier e brezhoneg - kazetenn sizhuniek enlinenn\nKeleier » Ekologiezh » Ober gant an natur\n22 / 01 / 2018 | Ekologiezh | Commentaires fermés sur Ober gant an natur\nBarzhez eo bet Clotilde Desvernes abaoe he oad tenerañ. Evit se he deus lakaet an anv Amuse Terre d’he atant, e Kerambars Image, en Eliant.\nEus Pariz eo-hi, dedennet gant ur vuhez disheñvel. Tost eo bet eus ar gumuniezh “L’Arche de Lanza del Vasto”, e St Antoine L’Abbaye, e Ploneour-Lanvern, betek sevel loened, ha kavout war he hent Paul Lambert, kalvez-vor a-vicher, prenet gantañ 8,5ha ha feurmet tammoù all, en Eliant, war douaroù kosteziet. Eno o deus kroget gant ar produiñ bio, aet war-zu ar “permaculture” ha bremañ o vont war un hent disheñvel c’hoazh, teurel kont mat eus an natur, ober he mad outi ha n’eo ket stourm a-enepti. “E-pad pell on bet oc’h en skuizhañ, o klask gounit, lakaat an douar da broduiñ ar muiañ ma c’helle, en desped dezhi” emezi.\nKlask an hent\nEviti n’eus ket kalz a ziforc’h etre ar bio hag an doare klasel da labourat an douar. “Ingal e vez klasket tennañ ar muiañ a c’hounid, en ur ober nebeutoc’h pe muioc’h a zroug d’an douar.” emezi. Bep un tammig he deus dibabet hentoù all. Kaout ur verc’h, Pessah, daou vloaz hanter, a gav bremañ gwelloc’h bevañ en o c’hostez kentoc’h eget bezañ er skol. E miz Here en deus dilezet Paul Lambert e vicher evit labourat ganti war an atant. Bremañ e fell dezho chom gant 30 dañvadez d’ar muiañ. “Kalz eo dija rak gant o re vihan e sav an tropellad da 90 loen. Diaes eo deomp kaout un darempred gwirion gant kement-se.” emezi a-raok ouzhpennañ “Cheñchet hon eus krenn ha re abred eo c’hoazh evit priziañ hon dibaboù.”\nDarvoudoù bihan a zo bet bevet evel sinoù kaset dezho. “Logod a oa war hon tachenn, a-orin a Ganada. Eno e varvont gant ar yenijenn. Amañ e paotont stank. Induet e oamp ganto. Betek ma ‘m eus soñjet o doa gounezet. Ne oan ket gouest da stourm ken. Lakaet em eus muioc’h a legumaj, a avaloù-douar…” emezi. Ha souezhus eo bet an efed. Krignet e vez c’hoazh ur blantenn bennak, ur wech an amzer. Met kalz nebeutoc’h a logod a welont bremañ.\nHeñvel eo bet evit an hangar. Adalek ar mare m’o deus soñjet e vefe mat kaout unan evit ma c’hellfe o loened debriñ foenn hervez o ezhomm, hervez un teknik implijet er Stadoù-Unanet, o deus klevet komz eus un hangar diimplij. Ha Paul Lambert, paotr milmicher, da zegas anezhañ, da sevel anezhañ. 700 € en deus koustet evit ar pezh a vefe prenet 10 000 €. “Anantoc’h-anatañ eo din. Dav eo kemer an traoù e mod m’emaint ha n’eo ket sevel a-enep dezho.” a zispleg-hi.\nHa kemm c’hoazh\nEvit kas o raktres da benn o deus savet ur yourt ha degemeret betek 10 woofer o tont da labourat war o atant – 4eur 30 bemdez digoust hag int lojet ha maget.\nMet gant an amzer eo kentoc’h unan pe ur c’houblad a zegemeront, ha muioc’h-mui a amzer a dremenont ganto evit eskemm war o raktresoù.\nC’hoant o deus mont war hent an eskemm gant an dud ha roet buhez d’un SCI, “Les Joyeux Brins d’Herbe”, gant ar soñj degemer war o atant tud o dije ar memes doareoù. N’int ket kamaraded gant implij ar mekanikoù, an dourtan. Ha diaes e chom dezho lazhañ o loened evit gwerzhañ o c’hig.\nGoude bloavezhioù o tiwall ingal ouzh an dispignoù, o postiñ kement gwenneg en o atant, o deus divizet bremañ implij an arc’hant-se evit bevañ gwelloc’h. Plac’h an arzoù eo Clotilde Desvernes, bet edukatourez ha labourerez sokial, ha c’hoant he dije dont en-dro war an eskemm, an dud, an natur ha n’eo ket produiñ evit produiñ.


Kontelezh Holland - Wikipedia\nKontelezh Holland a oa ur gontelezh eus an Impalaeriezh Santel Roman en em astenne el lec’h m’emañ bremañ proviñsoù Noord-Holland ha Zuid-Holland, hep an inizi zo e deltaioù ar Roen hag ar Meuse ha gant lod enezennoù en hanternoz, evel Skylge, Flylân Urk, Schokland. Evit melestradur an iliz e oa stag douaroù kontelezh Holland ouzh eskopti Utrecht.\nSkoed-ardamez konted Holland\nDouaroù kontelezh Holland war-dro ar bloavezh 1350.\nE dibenn mare impalaeriezh Karl Veur e veze graet “Frisia” eus an dachenn en em astenne en arvor Mor an Hanternoz, m’emañ hiziv proviñsoù Friz, Noord-Holland, Zuid-Holland. En IXvet kantved e oa un den anvet Dirk I av Holland pe Durk I fan Hollân e penn ar dachenn vras-se ha douaroù a resevas digant ar roue frank Charlez III. Galloud e ziskennidi a yeas war-gresk tamm-ha-tamm ha bec’h a voe meurik a wech etre ar gonted-se hag an impalaer e penn an Impalaeriezh santel roman. Da vare ar gonted Floris Iañ ha Dirk V, en XIvet kantved, e tilec’hias kreiz ar gontelezh war-zu ar mervent, er c’hornôg d’ar Vlie, er pezh zo Holland bremañ. Er Grennamzer e kreskas tachenn konted Holland dre ma veze gounezet douaroù nevez war-goust geunioù ha tachennoù dourek el lodenn-se eus arvor Mor an Hanternoz.\nAdalek 1299, pa oa Jan II av Holland e penn ar gontelezh, ha betek 1581 e voe emglevioù etre kontelezhioù Holland, Hainaut, Zeeland ha West-Friesland (al lodenn eus Friz a oa er c’hornôg d’ar Vlie, hogen poblet gant Friziz en amzer-hont). A-wechoù e veze graet anv eus kontelezh Holland ha West-Friesland, daoust ha ma oa diaes an darempred etre tud Holland ha frizegerien West-Friesland.\nEn Impalaeriezh Santel Roman e oa kontelezh Holland. E 1346 e voe staget ouzh tiegezh Bavaria. Chom a reas evel-se betek 1428, pa dremenas dindan Dugelezh Bourgogn. Dindan ren an impalaer Karl V e oa unan eus Seitek Proviñs an Izelvroioù.\nE 1581 e voe embannet dizalc’hiezh Izelvroioù an Hanternoz diouzh rouantelezh Spagn, dre ur skrid-embann anvet Plakkaat van Verlatinghe e nederlandeg. Graet e voe Brezel ar Pevar-Ugent Vloaz ouzh ar Spagnoled ha c’hoariet e voe ur roll a bouez gant Holland er stourm-se. Ur wech gounezet o dizalc’hiezh gant sinerien Unaniezh Utrecht e kendalc’has Holland da gaout ur plas bras e republik nevez ar Proviñsoù-Unanet.\nAdtapet diwar « https://br.wikipedia.org/w/index.php?title=Kontelezh_Holland&oldid=1861995 »\nDernière modification le 5 Gen 2020, à 19:42


Édouard Manet (distaget [edwaʁ manɛ]) (Pariz 23 a viz Genver 1832 - Pariz 30 a viz Ebrel 1883) a oa ul livour gall eus an XIXvet kantved.\nE vamm, Eugénie-Desirée Fournier, a oa merc'h d'un diplomat ha filhorez da Karl XIV, roue Sveden. E dad Auguste Manet, a oa barner, hag en gortoz e oa da welout e vab Édouard o vont da studiañ al lezenn eveltañ. E eontr Charles Fournier a gase anezhañ gantañ da weladenniñ Mirdi al Louvre alies. E 1845 e krogas da vont da glasoù liverezh ma tegouezhas gant Antonin Proust, a vo Ministr an Arzoù-Kaer hag a chomo mignon dezhañ.\nReuz a oa bet er Saloñs Ofisiel pa oa bet diskouezet an daolenn Olympia, e 1865. Gwelet 'vez an oberenn-se e Mirdi Orsay bremañ, e Pariz. Ar plac'h a oa patrom dezhañ a oa Victorine Meurent anezhi.\nMignoned Manet e oa al livourien Frédéric Bazille, Edgar Degas, Claude Monet, Auguste Renoir, hag ar skrivagnerien Charles Baudelaire, Stéphane Mallarmé hag Émile Zola. E vreur Eugène Manet a zimezas gant al livourez Berthe Morisot. Livet en doa Manet meur a daolenn eus e c'hoar-gaer (an Diskuizh, ar Balkon, h.a.).\nTost e oa Manet ouzh an Impresionourien, met ne oa ket stag outo. E-unan-penn ez ae war hent al livadur.\nGwelout ar pennad:Mirdi brezhonek Édouard Manet\nAdtapet diwar « https://br.wikipedia.org/w/index.php?title=Édouard_Manet&oldid=1854009 »\nKemmoù diwezhañ degaset d'ar bajenn-mañ d'an 5 Du 2019, da 15:56.


Bep bloaz a-raok an nevez-amzer e vez diskouezet pezhioù-c’hoari nevez gant strollad retredidi Gwineventer goude bezañ pleustret warno e-pad ar goañv. Ha berzh-kenañ a ra an afer. Soñjit ‘ta, ouzhpen 1.500 arvester e 2012 e-korf peder abadenn en holl, war 2 dibenn sizhun. Leun-kouch ar sal bep taol ha se hep ober bruderezh koulz lavaret. Dipitus eo ne vefe ket gwelet kalzig a dud yaouank pe deskarded o tont war-dro. Mañkout a rae bruderezh, marteze. Setu graet eo bremañ. Deuit betek Gwineventer (etre Landerne/Lesneven/Landi) ha n’ho peus ket keuz. Tri fezh-c’hoari a vez kinniget bep taol : 2 verr e galleg hag unan all e brezhoneg. Houmañ zo hiroc’h eget ar re all (40 mn) ha c’hoariet etre an 2 pezh bihan galleg.\nLun 13 a viz C’hwevrer 2017\nSavet eo bet gant Herve Lossec hervez an dud zo o c‘hoari e-barzh ha hervez spered al Leoniz penn-da-benn, evel ar pezhioù all en deus skrivet espres-kaer evit Strollad Gwineventer nebeut zo ("Solenn Roue" e 2010 ha "N’eo ket ar memes galleg" e 2013) Peadra a vo da c’hoarzhin leizh ho kalon adarre. Gwineventer e Sal Sklêrijenn evel just ! Filmig an abadenn\nMerc’her 4 a viz C’hwevrer 2015\nGwener 15 a viz C’hwevrer 2013\nGwener 7 a viz Gwengolo 2012\n26 a viz C’hwevrer 2017\nSal Sklêrijenn, na pebezh abadenn !.\n25 a viz C’hwevrer 2017\n19 a viz C’hwevrer 2017\n18 a viz C’hwevrer 2017\nAr goulenn dimeziñ.\n28 a viz C’hwevrer 2015\n21 a viz C’hwevrer 2015


mogerioù - Wikeriadur\n1.2 Furm anv-kadarn\nSavet diwar an anv-kadarn moger hag an dibenn-ger -ioù\nFurm lies an anv-kadarn moger\nAr mogeriou a grene, ar guer a stracle, ar gouent oll a heje evel pa vije cren douar ; [...] — (Feiz ha Breiz niv. 337, 1871, p. 491a.)\nHag eñ azezañ war ur skabell goad a yoa e-kichen ar prenestr ha da sellet ouzh ar mogerioù kouezhet, ouzh an tiez distoet, ouzh an iliz diskaret nemet ar pignon tro ouzh ar sav-heol. — (Lan Inizan, Emgann Kergidu 1, Brest, 1877, eil emb. Al Liamm 1977, p. 47.)\n[...] ; ar spern, an drez, an iliav a bigne a bep tu a-hed ar mogerioù betek an toennoù, [...]. — (Fañch an Uhel, Kontadennoù ar Bobl/2, Al Liamm, 1985, p. 40.)\n[...], ha mont a rae, eus an eil tu d'an hent d'egile, da c'houlenn ouz mogeriou an tiez pelec'h edo e wele. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 19.)\n— [...]. Dre an nor digor e welent mogerioù ar porzh en tu all d'an aber [...]. — (Ronan Huon, AR GWENNILI-MOR, Al Liamm niv. 77, Du-Kerzu 1959, p. 407.)\nAr mogeriou-ze na zehint biken o veza ma'z int bet greet gand trêz-ôt. — (Jules Gros, Le trésor du breton parlé Première Partie, 1966, p. 209.)\nKloc'h an iliz-veur, a-zioc'h va fenn, a roe an eur, hag ar c'havaned a vage cholori ar mil gurun, o kildreiñ en-dro d'ar mogerioù kozh. — (Youenn Drezen, An dour en-dro d'an inizi, Al Liamm, 1972, p. 15.)\nUr bagad paotred vihan a c'hoarie bazh-dotu en ur prad nepell diouzh mogerioù diavaez ar gouent. — (Langleiz, Romant ar Roue Arzhur/levrenn I : Marzhin, Al Liamm, 1975, p. 28.)\nA-dreñv ar stal e oa ur penn da renkañ an traoù, prenestr ebet warnañ, a-hed e vogerioù estajerennoù a bep seurt, [...]. — (Pêr Denez, Glas evel daoulagad c'hlas na oant ket ma re, Al Liamm, 1979, p. 23.)\nkrediñ e tivero mel eus ar mogerioù : krediñ e c'heller dont a-benn hep labourat an disterañ\ngalleg : murs (fr)\nAdtapet diwar « https://br.wiktionary.org/w/index.php?title=mogerioù&oldid=290596 »\nFurmoù anvioù-kadarn brezhonek\nKemmoù diwezhañ degaset d'ar bajenn-mañ d'an 29 Du 2019, da 10:31.


Aozadur Bedel ar C'henwerzh - Wikipedia\nKartenn ar broioù ezel eus ABK\nKrouet eo bet Aozadur Bedel ar C'henwerzh (ABK; saozneg: World Trade Organization, WTO; galleg: Organisation mondiale du commerce OMC; spagnoleg: Organización Mundial del Comercio, OMC) d'ar 1añ a viz Genver 1995.\nAr sez a zo e Geneva e bro Suis.\nAr yezhoù ofisiel eo ar saozneg, ar galleg hag ar c'hastilhaneg.\nUr budged a 180 milion a lurioù suis a oa e 2008 (163 milion USD).\n153 stad a zo ezel eus an aozadur.\nAr rener meur eo ar Gall Pascal Lamy.\nAozadur bedel ar c'henwerzh a zo un aozadur etrevroadel a zo e karg lakaat ar reolennoù evit ar c'henwerzh etrevroadel etre ar broioù. E-kreiz an aozadur ez eus Emglevioù ABK, kevretaet ha sinet gant al lodenn vrasañ eus ar galloudoù kenwerzhel er bed. Ar pal a zo sikour ar broduerien marc'hadourezh ha servijoù, an ezporzhierien hag an emporzherien da gas o labour da benn, dre skarzhañ ar skoilhoù d'an eskemm-dieub.\nAr c'helc'hiad a vez kevraouet gant ABK abaoe 2001 a zo Kelc'hiad Doha.\nZoken ma n'eo ket ABK ul lodenn eus ABU ez eus darempredoù strizh etrezo.\nAdtapet diwar « https://br.wikipedia.org/w/index.php?title=Aozadur_Bedel_ar_C%27henwerzh&oldid=1636040 »\nKemmoù diwezhañ degaset d'ar bajenn-mañ d'an 13 Ebr 2015, da 23:17.


ganniaded | ur blog eo …\nPublié le 17/09/2013 par Yann-Ber\nMediapart zo ul load keleier war internet. Kelaouiñ enklask a reont, mont da glask traoù estlammus (pouezus ?) dilezet, sañset, gant ar mediaoù boutin.\nEvit lenn o skridoù war al load eo ret talañ, neuze ne lennan nemet an titloù bras. Koumanantet on bet d’ ul load all, Arrêt sur image (Drafad), ha dipitet. E-keñver furm ha dodennoù ne oa ket pell diouzh ar wask henvoazel. Lod brasañ an dud a emelle er foromoù a oa ganto stuzegezh an holl lennerion deboner, azeulerion ur skipailh ken brav, ken oberiant, ken soutil.\nAr mediaoù-se zo warno an hevelep rediezhoù hag ar mediaoù henvoazel : gwerzhañ, dastum arc’hant a-walc’h evit padout, ha marteze ober buzadoù. Da heul e kouezhont en hevelep furmoù kelaouiñ. N ‘eo ket kelaouiñ, diskuliañ, dezrannañ o ober pennañ, hogen gwerzhañ keleier. Da zont a-benn e rankont leurennañ o labour da zedennañ arvalion-arvesterion.\nSetu titloù war Mediapart :\nSyrie : le parlement français sera-t-il le seul à ne pas voter ? (Siria : hag e vo an dael c’hall an hini nemeti da na vouezhiañ ? Bettencourt : les juges se paient les journalistes et le majordome (Bettencourt : ar vreutaerion en em brof ar gazetennerion hag ar mestr-a-di (meur a ster a c’hell bezañ da «se paient»)). An daou dalbenn zo amjestr a-walc’h ha skogus da higennañ an arval.\nHag emeur war hent ar c’helaouiñ avat ? Furm moederezh ar varc’hadourion keleier henvoazel o deus, ha kempoell eo gant klask gwerzh d’ o labour.\nTrouz o deus graet en dro d’ an afer Bettencourt da skouer.\nLennet ‘m eus gant ur gazetennerez eus Le monde he doa nac’het plediñ gant ar stlenn kaset dezhi gant ar breutaer perzhiat er prosez en doa da heul e gaset da Mediapart. Tud Mediapart o deus goapaet ar gazetennerez p ‘he doa c’hwitet ober un taol gant an taol.\nAr gazetennerez a zisplege he doa nac’het ar c’hinnig peogwir e oa skuizh gant ar vreutaerion a arvere ar wask evit adluskañ ur prosez sac’het.\nKlevet ‘m eus nevez ‘zo e tremenfe dirak al lezvarn ar mestr-a-di en doa stenwezet pezh a lavare an dud e ti e implijerez, hag ivez ar gazetennerion o doa brudet dielloù a selle ouzh buhez prevez an dud. N’ eus ket anv, ur souezh, da varn ar breutaer en doa roet d’ar wask ar stenwezadurioù evit kas war-raok e labour.\nPegoulz e ray ar gazetennerion un enklask a-zivout an dud a lezenn a arver ar gazetennerion da zisac’hañ o frosezioù, ha war al levezon a zo bet gant seurt doareoù war emdroadur ar wask ?\nAn aferioù-se n’ int ket bet lusket war intrudu kazetennerion, hogen gant ar vreutaerion war glask adluskañ o frosezioù.\nAr gazetennerion a leurenn o c’helaouiñ enklask war batrom an handerc’hadoù amerikan. Padal ne glaskont ket kelaouiñ war arc’hwelioù arvarus ar gevredigezh hogen gwerzhañ tudenn an enklasker kalonek.\nUn enklask o c’hasfe da ziskuliañ disterded an taolioù ha da deurel gouloù war un degouezh boutin hag arzaeladus : an dud o deus ar galloud ne sentont ket ouzh al lezennoù, hag unan ken boutin all : ar vreutaerion a arver ar gazetennerion.\nPadal ne oar ar gelaouennerion nemet embann un heuliad istorioù kantet d’ un hinienn a zuont, mont a-du gant kadouriezh ar vreutaerion, hag emleurennañ e kelaouennerion enklask…\nPolitikerion, kazetennerion a genderc’h an un arvest. C’hoari a reont, dezerc’hañ tudennoù kazetenner pe bolitikour. N’int ket dremmourion hogen ganniaded, dezerc’hourion dister o micher en un arvest marc’had mat giz skinwel beziadoù.\nE-keit-se e labour an dud wirion, tud a vicher, stuziet, pell diouzh ar rakleur ma tifret seurt ganniaded da leuniañ goullo ar bed dister ma vevomp ni, kaeliet.\nLoad Mediapart ha load Arrêt sur image


Faustina an Henañ - Wikipedia\nUr pennad Faustina zo ivez.\nFaostina an Henañ\nAureus da Faustina an Henañ.\nAnnia Galeria Faustina, lesanvet Faustina Maior pe Faustina an Henañ (c. 100 - c. 140), a oa un impalaerez roman, pried da Antoninus Pius, impalaer eus 138 da 161.\nGanet e oa e Roma, en un tiegezh roman eus Hispania. Merc'h e oa d'ar c'honsul Marcus Annius Verus. He mamm, Rupilia Faustina, a oa gournizez d'an impalaer Trajan. Nizez e oa da Vibia Sabina (83 – 136 pe 137), pried an impalaer Hadrian.\nC'hoar e oa da Varcus Annius Libo, konsul e 128, ha da Varcus Annius Verus, praetor, marvet e 124, a oa pried da Zomitia Lucilla Minor ha tad da Varcus Aurelius ; ur c'hoar he doa ivez, Annia Cornificia Faustina.\nDimeziñ a reas da Antoninus Pius etre 110 ha 115. Pevar bugel o doe :\nMarcus Aurelius Fulvius Antoninus (marvet a-raok 138) ;\nMarcus Galerius Aurelius Antoninus (marvet a-raok 138) ;\nAurelia Fadilla (marvet e 135), pried da Aelius Lamia Silvanus, pe Syllanus ; bugel ebet n'o doe ;\nAnnia Galeria Faustina Minor pe Faustina ar Yaouankañ (etre 125 pe 130 ha 175), a voe impalaerez roman ha pried d'he c'henderv Marcus Aurelius, impalaer roman.\n↑ Historia Augusta, Buhez de Marcus-Aurelius, 1.\nAdtapet diwar « https://br.wikipedia.org/w/index.php?title=Faustina_an_Henañ&oldid=1888034 »\nKemmoù diwezhañ degaset d'ar bajenn-mañ d'an 15 Du 2020, da 09:57.


Pajenn:Morvan - Buez ar Zent, 1894.djvu/116 - Wikimammenn\nPajenn:Morvan - Buez ar Zent, 1894.djvu/116\n11 a C’houevrer\nsant remon pennafort\neuz a berz ar pabed. E kement leac’h ma veze eur gudenn bennag da zirouestla, sant Remon eo a veze karget euz ann dra-ze. Roue Aragon a gendalc’he ive da c’houlenn kuzul diganthan. Ar roue-ma her pedaz eunn droiad da vont da ober koumpagnunez d’ezhan da enez Majork. Ar Zant a ieaz petra bennag m’oa koz dija. Mes eur vech digouezet eno e klevaz ez oa eur vaouez a re oc’h heul ar roue, ha raktal e lavaraz kas haunnez kuit. Ar roue a respountaz her graje ; mes n’her greaz ket dioc’htu, ha Remon ne falvezaz ket d’ezhan chom pelloc’h enn enezenn.\nGoulskoude, difenn a ioa, dindan boan a varo, da rei bag d’ezhan da zistrei d’ar gear. « — Ah ! evelse eo, eme ar Zant; rouaned ann douar n’o deuz ket a c’hoant e treuzfenn ar mor ; mad, Roue annenva bourveo. » Var gement-se e led he vantel var ann dour, hag o veza great sin ar groaz, ec’h en em astenn varnhi gant fizians. Ann avel a boulz araok ar vag-se a c’hiz nevez, hag a benn c’houec’h heur goude Remon a ioa erruet e Barseloonn. Hogen, Barseloonn a zo teir leo hag hanter-kant dioc’h enez Majork. Ar mirakl-ma a zigoraz he zaoulagad d’ar roue, ha lakaat a eure er meaz var ann heur ar vaouez a re a zalc’he enn he balez.\nSant Remon a vevaz betek ann oad a naontek vloaz ha pevar-ugent. He glenved diveza ne oueket hirr, ha mervel a reaz e peoc’h d’ar c’houec’h a viz genver euz ar bloaz 1275. Roue Aragon ha roue Kastill a deuaz ho daou d’he enterramant.\nRoue Aragon a gasaz kuit dioc’htu ar vaouez a re a zalc’he enn he balez pa glevaz hano euz ar mirakl en doa great Doue e kenver sant Remon. Ne c’hortozit ket e rafe Doue eur mirakl evelse evit kas divar ho tro ar re a c’hellfe beza kaoz d’hoc’h d’en em zaoni, pe evit tec’het hoc’h-unan dioutho. Selaouit petra lavar d’eomp var gement-se hor Zalver Jezuz-Krist enn Aviel, ha lakit ar c’homzou-ma doun enn ho spered hag enn ho kaloun : « — Mar d-eo ho lagad kaoz d’ehoc’h da offansi Doue marvelamant, diframmit anezhan euz ho penn ha stlapit-hen pell diouzoc’h ; rak guell e d’ehoc’h mont d’ar baradoz gant eul lagad hebken eget mont d’ann ifern da zevi gant ho taou lagad. » Al lagad ama a zinifi eunn den, goaz pe vaouez, nag a garer kement ha mab al lagad. Mar d-eo ann den-ze kaoz d’ehoc’h da offansi Doue\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/116&oldid=137291 »


Simbol ar BGF, un aerouant o kemer buhez ur gward toull-bac'h.\nAr Black Guerilla Family, pe BGF (anvet ivez Black Family pe Black Vanguard) zo ur gang straed ha toull-bac'h Afro-Amerikan savet e 1966 gant George Jackson ha W.L. Nolen pad ma oant toullbac'het e prizon San Quentin State Prison e Marin County, California.\nUn aozadur dreistbeliour zu eo ar gang-se. Awenet gant Marcus Garvey, ar Black Guerilla Family (BGF) a oa bet diazezet evel ur strollad awenet gant al luskad Afro-Amerikan marksour-leninour. E-penn kentañ an aozadur en em wele evel unan reveulzier gant izili toull-bac'het. Palioù pennañ diazez an aozadur a oa da reiñ lamm d'ar gouennelouriezh, bevañ gant bri en toull-bac'h, ha diskar ar gouarnamant stadunanat.\nPorzh toull-bac'h San Quentin hiziv-an-deiz.\nAr Black Guerrilla Family a oa bet savet gant George Jackson e San Quentin State Prison e-pad mare ar Black Power movement. Gant an amzer e oa deuet an aozadur da vezañ anzavet evel un aozadur torfedourien pe gang er Stadoù-Unanet. Hervez lod istorourien e vefe awen an Aryan Brotherhood da glask gant krouidigezh ar Black Guerrila Family er memes toull-bac'h, an aozadur dreistbeliour wenn a vefe un enep a-gren d'an aozadur dreistbeliour zu.  Pa voe kemmesket ar brizonidi hep derc'hel kont eus o orinoù e oant en em strollet hervez al livioù kroc'hen. Ar re zu er Black Guerrilla Family hag ar re wenn en Aryan Brotherhood.\nTavon White: Penn uhel d'an aozadur toull-bac'het er Baltimore City Detention Center, peder gwardezed anezhañ a voe dougerezh ha pemp bugel a voe ganet. \n↑ (en) Gangs and Gang Crime gant Michael Newton (pajenn 58)\n↑ (en) http://rollingout.com/2015/07/14/meet-4-female-prison-guards-impregnated-black-guerrilla-family-inmate-tavon-white/\nAdtapet diwar « https://br.wikipedia.org/w/index.php?title=Black_Guerrilla_Family&oldid=1748001 »\nKemmoù diwezhañ degaset d'ar bajenn-mañ d'an 9 Mae 2017, da 21:36.


loch-garman - Loch Garman\nLoch Garman 16/01/2019 01 01 42 (UTC)\nLoch Garman a zo kêr-benn ar c'hontelezh. Krouet eo bet tro-dro 800 gant ar Vikinged a rojont dezhi he anv saoz Wexford, a zeu eus an Norseg Veisafjǫrðr a dalv ar fjord fankek. An anv e iwerzhoneg a dalv "lenn Garman": Garman Garbh a vije ur paotr hag a zo bet beuziet e lec'hid genoù stêr Slaney gant ur gorriganez.\nAr Vikinged o deus tennet ar gêr betek 1169 hag ar seziz graet gant roue Laighean sikouret gant Normaned. Ar Saoz zo bet niverus e Loch Garman adal abalamour d'an hed betek o rouantelezh.\nDre ma oa ar gêr e tu Kengevread Cill Chainnigh en deus dibabet Cromwell da lakaat ar seziz dindan mogerioù Loch Garman e 1649. Kemer ar gêr -evel hini Droichead Átha- a echuas er gwad: entanet e voe ar gêr penn-da-benn hag ar muiañ eus an dud a oa o chom eno lazhet. Ger-stur ar gêr a zeu eus an darvoud-se: "per aquam et ignem" a dalv "dre an dour ha dre an tan".\nE 1798 oa Wexford sichenn an dispac'h bras pa an Iwerzhoniz o deus klasket da gemer o frankiz en ur kemer skouer digant sonjoù an dispac'h gall. An dispac'herien a gemeras ar gêr e-pad ur miz en ur krouiñ Republik Loch Garman. Goude ur miz e plegjont enep an arme saoz a oa sikouret gant lealourien. Meur a emsaver a voe krouget war ar pont a-us ar stêr Slaney evit en em veñjiñ. Evit enoriñ soudarded an emsav-se e voe bet savet un delwenn hag a ziskouez ur Pikeman war ar Bull Ring (plas ar marc'had). Pikemen oa anvet ar beizanted a emgannas gant ur bik nemetken enep an arme saoz. O aberzh a zispleg o skeudenn a vez implijet alies evit bezañ evit ar c'hontelezh (da skouer evit ekuson ar skipailh sportoù gouezelek).\nE-pad an ugentvet kantvet eo bet Loch Garman kentoc'h er-maez eus an emgann evit dieubiñ ar vro. Gweladennet eo bet ar gêr e 1922 gant Mícheál Ó Coileáin hag e 1963 gant John Fitzgerald Kennedy. Un ti-gar zo bet savet met ar porzh zo bet kollet: gant ar fank oa diaesoc'h diaesañ e implij hag erfin eo bet dibabet da zilechiañ ar c'henwerzh e Ros Láir. Kaeoù nevez zo bet savet e-pad ar bloavezhioù 1960 evit adreiñ buhez d'al lec'h. Un takad-bale bras ha plijus eo bremañ. E 2006 e oa 18.000 den a oa o chom eno.\nE Loch Garman ez eus tu c'hoazh da welout roudennoù un istor gozh. Oyster Lane zo ur straed strizh savet gant ar Vikinged evit liammañ ar c'haeoù hag ar c'hreiz-kêr. E karter Westgate emañ "tour ar C'hornôg" en e sav e-kreiz ar ramparzh. E-touez ar savadurioù relijiel eo Selskar Abbey marteze an dedennusañ: savet war ul lec'h sakr kelt e-pad an daouzekvet kantvet, an iliz zo bet entanet gant Cromwell goude seziz ar gêr. Ar Bull Ring zo kreiz istorel ar gêr: plas ar marc'had abaoe kantvedoù, plas al lazhadennoù dindan Cromwell, ar plas ma oa bet plantet e 1798 gwezenn al librentez gant an emsaverien.\nBull Ring Selskar Abbey\nGouel an opera zo aozet bep vloaz e miz Gwengolo e kêr Loch Garman aboe 1951, e lec'hioù disheñvel met dreist-holl en Theatre Royal evit an arvestoù ar c'haerañ. Adsavet eo bet an Theatre e 2008 evit dont da vezañ Wexford Opera House. An ostaleri "Skyview Cafe", e lein an opera, a ro bremañ ar gwel gwellañ war ar gêr.\n=> Inis Córthaidh\n=> Loch Garman\n=> Ros Láir\n=> Ros Mhic Thriúin\nHiziv 1 visiteurs (9 hits) amañ!


Stumm eus an 20 Kzu 2015 da 14:15\n127 okted ouzhpennet , 4 bloaz zo\nStumm eus an 20 Kzu 2015 da 13:32 (kemmañ)\nStumm eus an 20 Kzu 2015 da 14:15 (kemmañ) (dizober)\n'''Joseph-Marie Jaffré''' lesanvet '''Job Jaffre''', pe c'hoazh ''Mabedad'Jos Pempoull''', hervez'''Mabedad''' e [[anv-pluenn]], pe c'hoazh '''Jos Pempoull''' a oa ur c'hazetenner [[breizhat]] hag ur skrivagner [[brezhonek]] en devoa skrivet e-barzh ''[[L'Heure Bretonne]]'' pe ''[[La Liberté du Morbihan]]''.\nGanet eo Job Jaffre d'ar [[6 a viz Mae]] [] en un tiegezh labourerien-douar, en ur gêriadenn anvet Manepil, e kumun [[Berne]]. Bet eo er skol e [[Kernaskledenn|Karnasen]] a-raok bezañ bet kaset da [[Redon]] da skol Sant-Salver gant [[person]] ar [[Parrez|barrez]]. Eno e lennas ul levr nevez embannet anvet " ''Ar en Deulin"'' gant Y[[Yann-BBêr Kalloc'h )). AlUn levr-sedizoloadenn ae oavoe unar dizoloadennskrid-se evitañ.\nDa 16 vloaz e krogas Job Jaffre da genlabourat gant [[Loeiz Herrieu]] er gelaouenn [[Dihunamb]]. DianavezetDianav e oa e anv-pluenn d'ar mare-se gant an dud.
▼\nMont a reas da skolaer e skol [[Kernaskledenn]] a-raok mont da labourat er gazetenn bemdeziek ''[[Le Nouvelliste du Morbihan]]'', rak asantet en doa bezañ penn-skrivagner ar gazetenn.\n▲Da 16 vloaz e krogas da genlabourat gant [[Loeiz Herrieu]] er gelaouenn [[Dihunamb]]. Dianavezet e oa e anv-pluenn d'ar mare-se gant an dud.\nDontEzel aeo reasbet daeus vezañ[[Strollad skolaerBroadel eBreizh]]. skolE Kernaskledennmiz a-raokKerzu mont[] daez labourateas erkuit gazetenneus bemdeziekar "[[gazetenn ''Le Nouvelliste du Morbihan]]"'', rak asantet en doa bezañ penn-skrivagner ar gazetenn ''[[L'Heure Bretonne]]''.
\nRebechet e vez dezhañ un nebeud frazennoù vil en dije bet skrivet er gazetenn-se, evel ''À la porte les Juifs & des enjuivés'', a embannas d'an deiz goude skrapadeg ar ''[[Vélodrome d'Hiver|Vel' d'Hiv]]'' a c'hoarvezas d'ar [[16 Gouere|16]] ha d'ar [[17 a viz Gouere]] [], hag eñ rener ''L'Heure Bretonne''.
\nE dibenn ar brezelKazetenner e voe toullbac'het e-pad 14 miz ha leusket da vont da Nedeleg 1945 rak ne oa netra da damall dezhañ. Dont a raio da vezañ kazetenner adarre e [] ele ''[[La Liberté du Morbihan|Liberté du Morbihan]]'', hama voz lakaet da aozañ pennadoù evit bro [[an Alre]]. EnoBetek [] e chomas kazetenner betek 1973eno. Goude, pa oa war e leve-gozhni, e kenlabouras gant kelaouennoù brezhoneg [[Bro-Wened]], gant [[Diwan]], [[Dastum]] ha kalz a gevredigezhioù all. Bep gwenerGwener e skriveskrivas e bennad "''Etrezomp e brezhoneg"'' betek e varv.
▼\nEzel eo bet eus [[Strollad Broadel Breizh]]. E miz Kerzu 1940 ez eas kuit eus ar gazetenn "Le Nouveliste du Morbihan", rak asantet en doa bezañ penn-skrivagner ar gazetenn "[[L'Heure Bretonne]]". Rebechet e vez dezhañ un nebeud frazennoù vil en dije bet skrivet eno. "A la porte les juifs & des enjuivés", eo ar pez a skriv Job Jaffre, hag eñ rener "L'Heure Bretonne" an deiz goude skrapadeg ar "[[Vel' d'hiv]]". Goude-se, e teuas da vezañ kelaouenner e kazetenn ''[[La Liberté du Morbihan]]'' hag unan hag a zifenn sevenadur Breizh.\nD'an [[12 a viz Meurzh]] [] e varvas Job Jaffre en Alre.\n▲E dibenn ar brezel e voe toullbac'het e-pad 14 miz ha leusket da vont da Nedeleg 1945 rak ne oa netra da damall dezhañ. Dont a raio da vezañ kazetenner adarre e 1955 el ''[[La Liberté du Morbihan|Liberté du Morbihan]]'' ha lakaet da aozañ pennadoù evit bro an Alre. Eno e chomas kazetenner betek 1973. Goude, pa oa war e leve-gozhni, e kenlabouras gant kelaouennoù brezhoneg Bro-Wened, gant Diwan, Dastum ha kalz a gevredigezhioù all. Bep gwener e skrive e bennad "Etrezomp e brezhoneg" betek e varv. E 1979, ec'h adkaver Job Jaffre war ul luc'hskeudenn evel skidaozer er gelaouenn "[[Breizh]]".\nAdtapet diwar « https://br.wikipedia.org/wiki/Dibar:MobileDiff/1676206 »


Pajenn:Catechis, 1817.djvu/134 - Wikimammenn\nma n’am eus quet a garantez e zon hanval ous ar c’hloc’h pe un instrumant peini a zon. Ha p’am be an donæson eus ar prophecio, ha pa ententen an oll mysterio, ha p’am be an oll anaoudeguez hac ar fe bete transport ar meneyo, ma n’am eus quet ar garantez n’en don netra. Ha pa rofen ma oll vado d’ar beaurien, ma c’horf d’an tân evit bezàn dêvet, ma n’am eus quet ar garantez, quement-se ne servigeo da netra din. Ar garantez a so soufrant, douç, ep anvi ; n’en deo na traïtour nac ourgouillus ; n’e deus nac ambition nac avariçdet ; n’en deo quet colerus, ne sonch en drouc ebet ; ne gar quet ar pez so injust, mæs caret a ra ar virionez. Soufr a ra tout, credi a ra tout, esperout a ra tout, suporti ra tout ; n’en em goll jamæs ».\nCaret ur re benac abalamour dezàn e-unan, pe d’e dalancho, ep en caret en Doue hac abalamour da Doue, n’en deo quet carantez, mæs inclination naturel, cupidite, passion. Carantez Doue evidomp eo ar reglen hac ar musur eus ar garantez dleet d’an nessàn. Or J. C., en deus on c’haret bete rei e vuez evidomp. Ententomp eta ar voez a Doue, eus al lezen naturel, hac obeissomp.\nAr Garantez dleet dimp on-unan.\nPermetet hac ordrenet eo dimp en em garet ni-on-unan ; rac on Salver a lavar dimp caret on nessàn eveldomp on-unan. Mæs ar garantez-se evit bezàn reglet mad, a renq mont bete Doue. Dre exempl, caret a reomp ar vuez, non pas abalamour dezi, mæs evit e c’himplia en servich Doue, e Ilis hac an nessàn, evit mortifia on c’horf, ober eus on buez dre ar be-\nAdtapet diwar « https://br.wikisource.org/w/index.php?title=Pajenn:Catechis,_1817.djvu/134&oldid=118201 »\nKemmoù diwezhañ degaset d'ar bajenn-mañ d'an 7 Eos 2018, da 10:15.


Bazhataerezh - Wikipedia\nAr bazhata pe bazhataerezh zo ur sport a vez graet gant ur vazh-emgann.\n3 Diskrivadurig an tagadennoù pennañ\n4 An dilhad\n5 Ar renkoù\n6.1 Gorread emgan\n6.2 Deroù an emgann\n6.3 Ar barner hag an tredeog\n6.4 Gwiriegezh un douchenn\n6.5 Kontañ ar poentoù\n7 An teknikoù all\nImplij ar vazh-emgann, peurvuiañ er salioù-armoù, a zo bet kodet gant ar vistri savate ha sabrenn evit ma vefe ar vazh implijet evel arm-difenn. Implije ar vazh evel objed difenn a zo bet asantet er XVIIIvet kantved. Er XIXved kantved, ar bazh a zo deuet da vezañ un objed eus ar vuhez boutin ha diouzh ar c'hiz evit ar baotred, hag a c'helle bezañ talvoudus en emgannioù.\nTennadoù a zo bet savet, en o zouez hini Leboucher (1843), hini ur skoliad da Michel (tro 1848), hini Larribeau (1853) hag hini Charlemont (1899). Er memes tro, en arme c'hall ez eo bet lakaet da gelenn a-stroll implij ar vazh ha skrivet ez eus bet dornlevrioù evit e implij, allies e liamm gant ar boks gall. Ar gevredigezhioù embregerezh korf ha tior e eil hanter ar XIXvet kantved a ginnig kentelioù bazh-emgann ha bazh. Ar mare brasañ eo evit ar vazh-emgann c'hall ; emgannioù bazh-emgann a zo diskouezet e publik, en o zouez emgannoù Pierre Vigny ha mab Charlemont. Ar vazh a zo zoken e program ar c'hoarioù olimpek Pariz e 1924 e rummad ar sportoù broadel.\nHiziv an deiz e vez c'hoazh kemeret evel arm ar vazh gant plom, da lâret eo lastret er beg. Teknikoù emgann ar vazh n'int ket aet da get e Frañs, hag implijet int gant ar boliserien gant korzoù teleskopek da skouer. Ar vazh-sport (bazh kevezadeg, bazh arm) a zo deuet da well er bloavezhioù 1970 gant Maurice Sarry en deus krouet ar CNCB (comité national de canne de combat); Ur sport emgann lezenet ha kenedeg, met, daoust ma oa anavezet er penn-kentañ, kollet en deus eus e vrud.\nBez ez eus ivez deus un hengoun brezel gant ar vazh treuskast gant ar mestr grenoblad Pierre Vigny e penn-kentañ an XXvet kantved hag en deus servijet evel dave evit Bartitsu hag Edward William Barton-Wright ha d'ar vazh indian, al lathi, lezennet gant ar saozon Lang e 1923. Gouzout a reer gantañ e oa awenet doare Pierre Vigny gant teknikoù ar Calinda stick fighting eus enez Trinidad. Hiriv, tu zo komz eus bazh panache Roger Lafont, a ginnig un doare tostoc'h eus an emzifenn eget eus an emgann. Tu zo c'hoazh menegiñ ar vazh "skourjez" a zo evel un emdroadur eus ar vazh-emgann, dre m'eo bet lezennet gant Maurice Sarry ivez.\nEvel m'eo bet lezennet er bloavezhioù 1970 evit bezañ implijet er c'hevezadegoù sport, ar vazh-emgann a zo skañv, e koad gwez-kistin hag un tamm stumm ur kon ganti.\nUn hirder a 95 sm a zo ganti evit ur mas a 120 g tamm pe damm ha savet eo gant teir lodenn a zo, eus an diaz d'ar penn :\nar manchette (15 sm)\nar goread parad (la surface de parade)\nar goread asantet evit touch (20 sm diwezhañ) (la surface autorisée de touche)\nDiskrivadurig an tagadennoù pennañAozañ\nBez ez eus 6 tagadenn lezennet, er vazh kevredad modern (Fédération française de savate, boxe française et disciplines associées) :\n2 daol a-gostez(latéral) : latéral extérieur ha latéral croisé, pep hini a c'hell bezañ graet da 3 live :\nflankenn (evit ar paotred nemetken)\n2 daol a-blom(vertical) er benn : ar croisé tête hag ar brisé.\n2 daol a-blom er c'har : ar croisé bas pe croisé jambe hag an enlevé\nAr 6 teknikoù-se a c'hell bezañ graet gant un dorn pe an hini all, pe c'hoazh o cheñch dorn e kerzh an emgann, ar pezh a ra un taol souezh.\nAn implij kozh, evel m'eo skrivet e tennadoù ar XIXvet kantved hag ar VVvet kantved, a ziskouez teknikoù taolioù disheñvel. Tu oa neuze ober taolioù en n doare disheñvel eus ar re a-vremañ : treug a-wechoù a-veskell, taolioù oc'h implij lodennoù all ar vazh (taol gant ar beg, taolioù gant seul an arm...) pe touch lodennoù bremañ diffenet evel lodennoù a-us ar c'horf.\nPinvidigezh ar sport-mañ ne zeu ket eus liested e daolioù, met eus an niver a doareoù d'en ober. Mont e-biou, lamm, pechoù, hag all a zo ul lodenn pouezhus en emgann. Al liested a fiñv aotreet a ro dro da pep sportour da gaout e stil dezhañ.\nAn dilhad dudi : botoù ha dilhad sport\nAn dilhad skañv : tokarn klezeiataer, manegoù ha garwiskoù da wareziñ an divhar.\nAn dilhad-kenstrivañ : ouzhpenn d'an dilhad skañv, ur chupenn hag bragoù matalaset, hag un touseg evit ar baotred.\nA-raok al lezenn 2003 :\n3(de) ha 5vet canne (deraouer) ;\n6vet hag 8vet canne (ampart) ;\n1añ hag Eil derez (mestr).\nGoude al lezenn :\npommeau glas (deraouer) ;\npommeau gwer ;\npommeau ruz (ampart : tu zo bezañ kasour) ;\npommeau gwenn ;\npommeau melen (mestr : tu zo bezañ monitour).\nAn emgannoù er kenstrivadegoù a vez graet e meur a dro, gant ur padelezh diouzh an tennerien hag an doare kenstrivadeg. Pep touch lakaet a ro poentoù. An emgann n'eo ket paouezet goude un touch. An hini gant ar muiañ a poentoù a c'hounnez\nAn emgannoù a zo graet en ur c'helc'h (9m treuzkiz). Ma ya unan eus an dennerien er-maez eus ar c'helc'h, e paouezer gant an emgann hag ec'h adkroger pa vez bet adlakaet an dennerien er c'helc'h.\nGoude bezañ saludet, an tennerien en em lak e stumm garde, pep tenner eus pep tu kreiz ar goread, hag eus pellder garde. Pa za kuit an tredeog, lar a ra "Allez !" ha kregiñ a ra an emgann.\nAr barner hag an tredeogAozañ\nEvit merañ an emgan, bez ez eus er goread un tredeog o heuliañ an tennerien hag a ziviz pegoulz ha penaos ehaniñ an emgann hag adkemer anezhañ, goude ur fazi, ma 'z eo bet ur c'hoarier er-maez eus ar goread pe m'en deus lasoket e vazh da gouezañ, pe da n'eus forzh peseurt gudenn a c'hell c'hoarvezout e-kerzh un emgann. An tredeog a zo kiriek eus an doujañs da lezennoù ar vazh, ha reiñ a ra evezhiadennoù d'an tennerien ne zoujont ket diouti. Ma n'eo ket trawalc'h, gallout a ra an tredeog paouez an emgann evit goulenn ur pinijadenn. Bez ez eus ivez tri barner, staliet e tric'horn keitkostezeg tro-dro d'ar goread, a ziskouez d'ar merker an touchenoù lakaet (o sevel ur banniel eus liv an tenner en deus merket ur poent), ha diviz a reont ar pinijadennoù goulennet gant an tredeog evit un tenner.\nGwiriegezh un douchennAozañ\nUn touchenn a zo gwiriekaet ma z'eo :\nAn tenner en deus touchet en deus doujet d'ar priñsip parad/mont e-biou -> rebarb. Da lâret eo n'eus ket laosket an enebour da touchal anezhañ evit gellet touchañ.\nAn tenner a douch goude un armet (Pommeau ar vazh a dremen a-dreñv ahel al linenn-gein).\nAn tenner a douch gant unan eus ar 6 teknik lezennet, gant ampled (ket sabret), ar d'ar gwellañ gant ar skoaz, an dorn ha beg ar vazh a-hed pa vez touchet.\nAn tenner en deus touchet war ul lodenn aotreet e kenstrivadeg :\nKostezioù an tokarn hag ar gael (ma z'eo tuet davet an dremm ha et ma rez ar gael)\nAr flankennoù (evit ar gwazed hepken), da lâret eo a-us d'ar gouriz ha dindan ar vruched.\nAn divc'har, da lâret eo a-us d'an ibil-troad ha didan ar glin.\nKontet eo evel dañjerus an touchennoù en is-gof, er c'hein hag a-dreñv ar benn.\nPep touch war ur zonenn difennet a zo lakaet war evezh gant an tredeog, hervez ar zonenn touchet.\nAn tenner en deus touchet gant loden touch ar vazh (20 sm diwezhañ).\nAn taolioù en traoñ a zo graet gant ur faout.\nAn taolioù a-hed a zo lkaet war evezh ha pinijennet.\nKontañ ar poentoùAozañ\n1 Poent evit pep barner en deus diskleriet un douchenn mat.\n-1 evit pep kastiz\nLeuskel ar vazh da gouezañ div wech.\nMont er)maez eus ar goread.\n-3 evit pep pinijadenn lakaet gant ar barnerien.\nAn teknikoù allAozañ\nAr bazhataerezh gant div vazh war un dro\nAr panache (pe bazh chaoson), lec'h ma vez lakaet taolioù troad savate ha teknikoù emzifenn.\nAn tekinkoù bazh emgann hir hag a denn lodenn brasañ an tagadennoù eus reoù ar vazh simpl.\nAr vazh difenn a lak gant ar vazh an teknikoù emzifenn.\nFrañsez Vallée, Ar bazataerez breizek displeget e pemp kentel hag eun daolenn arvest, Sant-Brieg, 1947, 20p.\nLec'hienn ofisiel ar comité national de canne de combat et bâton\nKinnig an teknikoù diazez\nTennadoù kozh canne, bazh, hag all\nAdtapet diwar « https://br.wikipedia.org/w/index.php?title=Bazhataerezh&oldid=1893069 »\nKemm diwezhañ d'an 25 Gen 2021 da 20:20


Dinbych - Wikipedia\nTiez e Dinbych hag ar c'hastell.\nDinbych (Denbigh e saozneg, distaget [ˈdɛnbi]) zo ur gêr gozh e Sir Ddinbych, e Kembre. Kastell bihan eo ster an anv-lec'h ("din" = kreñvlec'h, kastell) ha kavout a reer meneg eus Dinbych evit ar wech kentañ en ur skrid eus 1211, dindan ar stumm "Dunbeig". Arabat kemmeskañ Dinbych, e hanternoz Kembre, gant Dinbych-y-Pysgod e mervent Kembre.\nUr c'hastell, Kastell Dinbych, a gaver war lez kêr. Er c'hreisteiz d'ar c'hastell-se e oa an hini kentañ, savet war douar Llywelyn ap Iorwerth, a brofas anezhañ d'e verc'h Gwenllian ; abalamour da se e voe graet anezhañ e-pad pell "Llys Gwenllian" (« Lez Gwenllian ») ha "Hen Ddinbych". Ur voudenn-gastell e oa,. E 1283 e voe roet urzh gant Edouarzh Iañ da sevel ur c'hastell nevez, an hini a weler e rivinoù bremañ.\nTeir gwech eo bet aozet an Eisteddfod Vroadel e Dinbych : e 1882, 1939 ha 2001.\nThomas Gee, embanner, saver an ti-embann Gwasg Gee\nHenry Morton Stanley, ergerzher\nKate Roberts, skrivagnerez : tremen a reas an dibenn eus he buhez e Dinbych o labourat evit Gwasg Gee. Mervel a reas eno e 1985.\nIeuan Wyn Jones, politikour, ganet e kêr e 1949\n↑ Dictionary of Place-names gan Hywel Wyn Owen a Richard MorganGwasg Gomer, 2008\nDinbych e lec'hienn BBC Cymru\nAdtapet diwar « https://br.wikipedia.org/w/index.php?title=Dinbych&oldid=1976987 »


Naturegezh - Wikipedia\nTiegezh noazhourien war an traezh\nSoudarded eus an aerlu aostralian e 1943 e-tal-kichen Darwin.\nUn termenadur ofisiel eus an naturegezh a zo bet degemeret e 1974 : « un doare da vevañ a-gendon gant an natur, aroueziet gant ar mont en noazh a-stroll, ha da bal dezhañ degas d’an den muioc’h a zoujañs dezhañ e-unan, d’ar re all ha d’e endro. »\nDisheñvel eo eta, daoust m’eo kar-tost, d’an noazhegezh, homañ a zo kentoc’h un doare personel da vevañ, gant ar soñj eo gwelloc’h evit ar c’horf hag ar spered bevañ en noazh, pe neuze evit ar blijadur traken, tra m’eo an naturegezh ur doare bevañ ha preder troet war an natur, bezañ an tostañ outi (bevañ en noazh eveljust met ivez debriñ boued bevoniezhel, doujañ d'an endro, skarzhañ ar merkoù sokial…), ha diazezet eo al luskad ivez war liammoù kevredigezhel (gant frammoù, vakañsoù…), kement-se holl evel ma tiskouez ar ger alamanek Freikörperkultur (Kultur ar c’horf distrob).\nDiazezet eo war an natur eta, ar sport, ar bevañ er-maez, hag alies eo en hañv, war vord an dour, eo e vez lakaet ar mennozhioù-se da dalvezout.\nN’eus er mont en noazh-se netra da welout gant ar sekselezh. Er c’hontrol, chom a ra dre vras an dud plaen ha parfet war an dachenn-se pa vezont a-wel d’an holl. Ul luskad tost d'ar spered familh eo ivez.\nGant an douaroniour gall Élisée Reclus, en eil rann an XIXvet kantved, e oa bet roet lañs d’ar mennozh-se. Met er broioù alamaneger (Alamagn, Aostria, Suis) eo e reas berzh dreist-holl, hag ivez e Skandinavia hag en Izelvroioù...\nHiziv an deiz eo aotreet mont en noazh war holl aodoù Danmark.\nDaoust d’ar pezh a c’heller krediñ, n’eo ket un doare bevañ a ya kalz war-raok bremañ, daoust ma’z a alies a-unan gant prederiadennoù berzh ganto evel an ekologiezh. Gant pouez brasoc’h-brasañ sevenadur ar Stadoù-Unanet (spered al "look" hag ar c'horfoù adc'hraet, liammañ noazhded ouzh sekselezh ha spered dibrenn…) hag ar relijionoù strizh, eo diaesoc’h-diaesañ lakaat ar mennozh da vont war-raok, ha meur a draezhenn a zo bet berzet d’an noazhegerien er bloavezhioù diwezhañ-mañ.\nTraezhennoù ma c’heller mont en noazh warno e Breizh[kemmañ | kemmañ ar vammenn]\nEr c’humunioù-mañ ez eus traezhennoù ma c’heller mont diwisk-kaer warno (divizoù a-berzh an tiez-kêr).\nAn Turball (traezhenn Penn-Bronn (!))\nLec’hioù all a zo e-lec’h m’eo asantet daoust ma’z eo diaotre.\nAdtapet diwar « https://br.wikipedia.org/w/index.php?title=Naturegezh&oldid=1685124 »\nKemmoù diwezhañ degaset d'ar bajenn-mañ d'an 23 Gen 2016, da 13:01.